
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ Αρ. Φύλλου 50 

26 Μαρτίου 2009 


ΠΡΟΕΔΡΙΚΟ ΔΙΑΤΑΓΜΑ ΥΠ’ ΑΡΙΘΜ. 33 

Τοποθετήσεις, μεταθέσεις, αποσπάσεις του προσωπι¬ 
κού Λιμενικού Σώματος στο εσωτερικό και στο εξω¬ 
τερικό. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

α) Τις διατάξεις της παραγράφου 1 του άρθρου 119 
του «Κώδικας Προσωπικού Λιμενικού Σώματος», που κυ¬ 
ρώθηκε με το ν. 3079/2002 (Α' 311). 

β) Τις διατάξεις του άρθρου 90 του Κώδικα για την 
Κυβέρνηση και τα κυβερνητικά όργανα, που κυρώθηκε 
με το π.δ. 63/2005 (Α' 98). 

γ) Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
Κρατικού Προϋπολογισμού. 

δ) Την υπ’ αριθμ. 19/2009 γνωμοδότηση του Συμβουλί¬ 
ου της Επικράτειας μετά από πρόταση του Υπουργού 
Εμπορικής Ναυτιλίας, Αιγαίου και Νησιωτικής Πολιτικής, 
αποφασίζουμε: 

ΚΕΦΑΛΑΙΟ Α' 

ΓΕΝΙΚΕΣ ΔΙΑΤΑΞΕΙΣ 

Αρθρο 1 

Βασικές Αρχές 

Το Προσωπικό του Λιμενικού Σώματος (Λ.Σ.) τοποθε¬ 
τείται και μετατίθεται μόνο σε οργανικές θέσεις του 
βαθμού του που είναι κενές σύμφωνα με τις διατάξεις 
του παρόντος, κατ’ εξαίρεση δε σε οργανικές θέσεις του 
αμέσως ανωτέρου ή κατωτέρου βαθμού. Οι τοποθετή¬ 
σεις και οι μεταθέσεις του Προσωπικού του Λιμενικού 
Σώματος πραγματοποιούνται σύμφωνα με τα κριτή¬ 
ρια του παρόντος διατάγματος και αποβλέπουν στην 
κάλυψη των υπηρεσιακών αναγκών και στην εύρυθμη 
λειτουργία του Λιμενικού Σώματος. 

Όλες οι τοποθετήσεις και μεταθέσεις γίνονται με βάση 
την αρχή της κατανομής του προσωπικού του Λ.Σ., ανά 
υπηρεσία, κατ’ αναλογία της πραγματικής αριθμητικής 
δύναμης του Λ.Σ., όπως αυτή είναι διαμορφωμένη τη 
συγκεκριμένη χρονική περίοδο διενέργειας των τοπο¬ 
θετήσεων ή μεταθέσεων. 


Άρθρο 2 
Ορισμοί 

Κατά την έννοια του παρόντος: 

1) «Μήνας υπηρεσίας»: είναι ο χρόνος πραγματικής 
υπηρεσίας για τριάντα (30) συνεχείς ημέρες. Λογίζεται 
ως «μήνας υπηρεσίας» και χρόνος πραγματικής και συ¬ 
νεχούς υπηρεσίας δεκαπέντε (15) τουλάχιστον ημερών. 

2) «Τόπος επιλογής»: θεωρείται ο Δήμος ή η Κοινότητα 
της επιλογής του στελέχους Λ.Σ., εφόσον αποτελεί έδρα 
Λιμενικής Αρχής ή Υπηρεσίας και περιλαμβάνεται μετα¬ 
ξύ των κατωτέρω, περιοριστικά οριζομένων, τόπων: 

α) τόπος γέννησης ή πολιτογράφησης ή εγγραφής 
στα δημοτολόγια του ιδίου ή της συζύγου του, ή β) τό¬ 
πος, στον οποίο υπηρετεί ο ίδιος ή εργάζεται η σύζυγός 
του, ή γ) τόπος, στον οποίο έχει ιδιόκτητη κατοικία ο 
ίδιος ή η σύζυγός του ή διαμένουν οι γονείς του ιδίου ή 
της συζύγου του. Ο ενδιαφερόμενος οφείλει να δηλώνει 
ένα μόνο «τόπο επιλογής», σύμφωνα με τα ανωτέρω 
κριτήρια. Εάν ο τόπος των περιπτώσεων α, β και γ δεν 
αποτελεί έδρα Λιμενικής Αρχής ή Υπηρεσίας, δηλώνεται 
ο Δήμος ή η Κοινότητα που είναι η έδρα της πλησιέ- 
στερης Λιμενικής Αρχής εσωτερικού. 

3) «Μέλη οικογένειας»: είναι ο/η σύζυγος, τα άγαμα 
παιδιά μέχρι ηλικίας είκοσι ετών ή μέχρι ηλικίας είκοσι 
πέντε ετών εφόσον φοιτούν σε σχολές τριτοβάθμιας 
εκπαίδευσης, τα ανίκανα για εργασία, λόγω νόσου ή 
αναπηρίας, άγαμα παιδιά, ανεξάρτητα από την ηλικία 
τους, καθώς και ο γονέας που πάσχει από ανίατη νόσο, 
ανικανότητα ή αναπηρία, σε ποσοστό τουλάχιστον εξή¬ 
ντα επτά τοις εκατό (67%) και αποτελεί, αποδεδειγμένα, 
προστατευόμενο μέλος της οικογένειας του υπηρε- 
τούντος στο Λ.Σ. Η φοίτηση σε σχολές τριτοβάθμιας 
εκπαίδευσης αποδεικνύεται με την προσκόμιση πιστο¬ 
ποιητικού από την οικεία Σχολή, η δε νόσος, αναπηρία 
και ανικανότητα για εργασία αποδεικνύονται με πι¬ 
στοποιητικό της Νομαρχιακής Υγειονομικής Επιτροπής 
ή γνωμάτευση της Ανώτατης Ναυτικής Υγειονομικής 
Επιτροπής (ΑΝΥΕ), όπου απαιτείται. 

4) «Οργανικές θέσεις»: είναι οι θέσεις που καλύπτουν 
πάγιες ανάγκες του Λ.Σ. και προβλέπονται στον εκάστο- 
τε ισχύοντα Κανονισμό κατανομής του προσωπικού. 

5) «Κενές θέσεις»: είναι οι οργανικές θέσεις οι οποίες: 
(α) προκύπτουν από τη διαφορά, κατά βαθμό, μεταξύ 
της οργανικής σύνθεσης των υπηρεσιών του Λ.Σ., όπως 

αυτή προβλέπεται στον εκάστοτε ισχύοντα Κανονισμό 
κατανομής του προσωπικού και του αριθμού των υπη- 
ρετούντων στις υπηρεσίες αυτές, υπολογιζόμενη κατά 
λόγο της πραγματικής συνολικής δύναμης του προσω¬ 
πικού του Λ.Σ., (β) κενώνονται λόγω υποβολής αίτησης 
για μετάθεση των στελεχών του Λ.Σ., σύμφωνα με το 
άρθρο 9 του παρόντος, ή λόγω επικείμενης αποστρα¬ 
τείας, (γ) κενώνονται λόγω έκτακτης μετάθεσης, σύμ¬ 
φωνα με το άρθρο 11 του παρόντος, (δ) προκύπτουν 
λόγω συμπλήρωσης συνεχούς τετραετούς παραμονής 
στον τόπο επιλογής τους, για τους Προϊσταμένους των 
Περιφερειακών Υπηρεσιών του ΥΕΝΑΝΠ, ή συνεχούς 
οκταετούς τουλάχιστον παραμονής στον τόπο επιλογής 
τους, για τα λοιπά στελέχη του ΛΣ, (ε) προκύπτουν από 
την ίδρυση νέων Υπηρεσιών. 

6) Για την εφαρμογή του παρόντος διατάγματος, ως 
«Κεντρική Υπηρεσία» νοούνται: 

(α) Η Κεντρική Υπηρεσία του Υπουργείου Εμπορικής 
Ναυτιλίας, Αιγαίου και Νησιωτικής Πολιτικής (ΥΕΝΑΝΠ), 
οι Παραγωγικές Σχολές του Λιμενικού Σώματος, η Ακα¬ 
δημία Εμπορικού Ναυτικού (Α.Ε.Ν.) Ασπροπύργου και η 
Σχολή Σωστικών, Πυροσβεστικών Μέσων (Σ.Π.Μ.) Ασπρο- 
πύργου, τα Κέντρα Επιμόρφωσης Στελεχών Εμπορικού 
Ναυτικού, η Σχολή Μετεκπαίδευσης Θαλαμηπόλων και 
τα υπαγόμενα στο ΥΕΝΑΝΠ Νομικά Πρόσωπα Δημοσί¬ 
ου Δικαίου με έδρα στην Αττική, (β) οι υπηρεσίες και 
μονάδες του Ναυτικού Νοσοκομείου Αθηνών (ΝΝΑ), του 
Ναυτικού Νοσοκομείου Πειραιώς (ΝΝΠ), του Μετοχικού 
Ταμείου Ναυτικού (ΜΤΝ), του Αναθεωρητικού Δικαστηρί¬ 
ου, του Ναυτοδικείου Πειραιώς, οι υπηρεσίες εξωτερικού 
του ΥΕΝΑΝΠ, οι υπηρεσίες των Γ ενικών Επιτελείων Ενό¬ 
πλων Δυνάμεων, πλην των μονάδων Εναερίων Μέσων 
Λ.Σ., καθώς και οι προβλεπόμενες από ειδικές διατάξεις 
κρατικές υπηρεσίες ή άλλοι δημόσιοι φορείς, στους 
οποίους υπηρετεί προσωπικό του ΛΣ. 

7) «Περιφερειακές Υπηρεσίες»: Οι λοιπές Υπηρεσίες 
του ΥΕΝΑΝΠ πλην αυτών που αναφέρονται στην προ¬ 
ηγούμενη περίπτωση 6. 

Αρθρο 3 

Αντικειμενικά, υπηρεσιακά και κοινωνικά κριτήρια 

1. Ως αντικειμενικά κριτήρια για την εφαρμογή των 
διατάξεων του παρόντος διατάγματος νοούνται τα πα¬ 
ρακάτω κριτήρια, στα οποία αντιστοιχεί συγκεκριμένος 
αριθμός μορίων (μονάδων):(α) Χρόνος υπηρεσίας στο 
Λ.Σ. Τα στελέχη του Λ.Σ. λαμβάνουν, με βάση το χρόνο 
υπηρεσίας τους στο σώμα, τον ακόλουθο αριθμό μο¬ 
ρίων, για κάθε μήνα από την κατάταξή τους:(αα) από 
το πρώτο μέχρι και το πέμπτο έτος υπηρεσίας, δέκα 
(10) μόρια, (ββ) από το έκτο μέχρι και το δέκατο έτος 
υπηρεσίας, δεκαπέντε (15) μόρια, (γγ) από το ενδέκατο 
μέχρι και το δέκατο πέμπτο έτος υπηρεσίας, τριάντα 
(30) μόρια, (δδ) από το δέκατο έκτο μέχρι και το εικοστό 
έτος υπηρεσίας, πενήντα (50) μόρια, (εε) από το εικοστό 
πρώτο μέχρι και το εικοστό πέμπτο έτος υπηρεσίας, 
εβδομήντα (70) μόρια,(στστ) από το εικοστό έκτο μέχρι 
και το τριακοστό έτος υπηρεσίας ενενήντα (90) μόρια, 
(ζζ) από το τριακοστό πρώτο έτος υπηρεσίας και άνω, 
εκατόν είκοσι (120) μόρια. 

β) Οικογενειακή κατάσταση. Τα στελέχη του Λ.Σ. λαμ¬ 
βάνουν, με βάση την οικογενειακή τους κατάσταση, τον 
ακόλουθο αριθμό μορίων, εφάπαξ: 


(αα) Οι έγγαμοι χωρίς τέκνα εκατό (100) μόρια, (ββ) 
Οι γονείς με τέκνα, επιπλέον των μορίων της προη¬ 
γούμενης υποπερίπτωσης, πενήντα (50) μόρια για το 
πρώτο τέκνο, πενήντα (50) μόρια για το δεύτερο τέκνο 
και εκατό (100) μόρια για το τρίτο και για κάθε ένα από 
τα επόμενα τέκνα, 

(γγ) Όσοι έχουν σύζυγο, που αποδεδειγμένα εργάζεται 
στο δημόσιο ή στον ιδιωτικό τομέα ή είναι ελεύθερος 
επαγγελματίας και έχει το αμετάθετο, πενήντα (50) 
μόρια. Εάν ο σύζυγος εργάζεται στον ιδιωτικό τομέα ή 
είναι ελεύθερος επαγγελματίας πρέπει αποδεδειγμένα 
να έχει συνεχή προϋπηρεσία τουλάχιστον τριών ετών 
αναγνωρισμένη στον οικείο ασφαλιστικό φορέα, πριν 
από την ημερομηνία κατά την οποία το στέλεχος του 
Λ.Σ. συμπληρώνει τις προϋποθέσεις για μετάθεση 

(δδ) Γ ια κάθε επιπλέον προστατευόμενο μέλος, πρώ¬ 
του βαθμού συγγένειας, πλην των ανωτέρω, δέκα (10) 
μόρια, εφόσον η ιδιότητα του προστατευόμενου μέλους 
αποδεικνύεται προσηκόντως, με σχετικό αντίγραφο φο¬ 
ρολογικής δήλωσης ή άλλο πρόσφορο επίσημο αποδει¬ 
κτικό στοιχείο. Μεταβολές της οικογενειακής κατάστα¬ 
σης που επέρχονται μετά τη λήξη της προθεσμίας για 
υποβολή αίτησης μετάθεσης, λαμβάνονται υπόψη για 
τη νέα περίοδο μεταθέσεων. 

γ) Γ ια το χρόνο υπηρεσίας που διανύθηκε λαμβάνο- 
νται μόρια, τα οποία υπολογίζονται, σύμφωνα με τα 
κατωτέρω, με βάση την κατηγορία της υπηρεσίας και 
την απόστασή της από τον τόπο επιλογής. 

αα) Οι υπηρεσίες του Λ.Σ. κατατάσσονται στις εξής 
κατηγορίες: 

Πρώτη κατηγορία: 

Λιμενικές Αρχές - Α.Ε.Ν.: 

Οθωνών, Μεγίστης, Ψαρών, Λειψών, Αγίου Ευστρατί¬ 
ου, Κάσου, Διαφανίου, Νισύρου, Χάλκης, Τήλου, Σύμης, 
Οινουσσών, Φολεγάδρου, Εύδηλου, Σιγρίου, Αστυπάλαι¬ 
ας, Φούρνων Κορσεών, Γάίου Παξών, Αγίου Κηρύκου, 
Καρπάθου, Α.Ε.Ν. Οινουσσών, Αγ. Πελαγίας, Καψαλίου, 
Κιμώλου, Κατάπολα Αμοργού, Αιγιάλης Αμοργού. Γ ια 
τα Λιμενικά Τμήματα που υπάγονται στις ανωτέρω Λι¬ 
μενικές Αρχές ισχύουν τα μόρια των Λιμενικών Αρχών 
υπαγωγής τους εκτός εάν ορίζεται ειδικά. 

Δεύτερη κατηγορία: 

Λιμενικές Αρχές: 

Λέρου, Σάμου, Καλύμνου, Κώ, Κέρκυρας, Χίου, Ρόδου, 
Ηγουμενίτσας, Μύρινας, Πάτμου, Λευκίμης, Καρδάμαι- 
νας, Καρλοβασίου, Πυθαγορείου, Μεστών, Καρδάμυλων, 
Σαμοθράκης, Μούδρου, Λίνδου, Δάφνης, 1ου, Σκύρου, 
Σίφνου, Σέριφου, Κύθνου, Πάρου, Αντιπάρου, Θήρας, 
Μυκόνου, Νάξου, Σύρου, Μήλου, Τήνου, Ιθάκης, Ανδρου, 
Γαυρίου, Κέας.. Για τα Λιμενικά Τμήματα που υπάγονται 
στις ανωτέρω Λιμενικές Αρχές ισχύουν τα μόρια των 
Λιμενικών Αρχών υπαγωγής τους εκτός εάν ορίζεται 
ειδικά. 

Τρίτη κατηγορία: 

6η ΠΕΔΙΛΣ και 3η ΠΕΔΙΛΣ 

Λιμενικές Αρχές - Α.Ε.Ν.: 

Νεάπολης Βοιών, Γυθείου, Ζακύνθου, Κεφαλληνίας, 
Ύδρας, Μονεμβασίας, Δυρού, Φισκάρδου, Πόρου Κεφαλ¬ 
ληνίας, Νυδρίου, Σάμης, Αλόνησου, Σπετσών, Σκιάθου, 
Λευκάδας, Σκοπέλου, Γλώσσας Σκοπέλου, Ληξουρίου, 
Πολιχνίτου, Μήθυμνας, Συβότων, Μυτιλήνης, Πλωμαρίου, 
Περάματος Γέρας, Α.Ε.Ν. Χίου, Α.Ε.Ν. Ρόδου, Σαγιάδας, 
Αγίου Νικολάου Βολιμών. Γ ια τα Λιμενικά Τμήματα που 

υπάγονται στις ανωτέρω Λιμενικές Αρχές ισχύουν τα 
μόρια των Λιμενικών Αρχών υπαγωγής τους εκτός εάν 
ορίζεται ειδικά. 

Τέταρτη κατηγορία: 

Λιμενικές Αρχές - Α.Ε.Ν: 

Ραφήνας, Λαυρίου, Αίγινας, Αγκιστριού, Καρύστου, 
Μαρμαρίου, Μαντουδίου, Κύμης, Χαλκίδας, Καβάλας/ 
Α'Λ/Τ(Θάσου), Πρεβέζης, Αλεξανδρουπόλεως, Ιερισσού, 
Πόρου, Πρίνου, Λόγους, Πάργας, Λεωνιδίου, Νέων Στύ- 
ρων, Α.Ε.Ν.Ύδρας, Α.Ε.Ν. Σύρου, Παλαιοχώρας Σέλινου, 
Α.Ε.Ν. Ιονίων Νήσων, Αγίας Κυριακής. Για τα Λιμενικά 
Τμήματα που υπάγονται στις ανωτέρω Λιμενικές Αρχές 
ισχύουν τα μόρια των Λιμενικών Αρχών υπαγωγής τους 
εκτός εάν ορίζεται ειδικά. 

Πέμπτη κατηγορία: 

Λιμενικές Αρχές - Α.Ε.Ν.: 

Πειραιά, Ελευσίνας, Πατρών, Ηρακλείου, Χανιών, Κα¬ 
βάλας, Βόλου, Θεσσαλονίκης, Πύλου,Ίσθμιας, Κορίνθου, 
Αιδηψού, Ρεθύμνου, Αγίου Νικολάου, Πορτοχελίου, Αλι- 
βερίου, Σκάλας Αταλάντης, Αγιοκάμπου Λαρίσης, Σητεί- 
ας, Μεθάνων, Λάρυμνας, Αγίου Κωνσταντίνου, Παραλία 
Πετριών, Πευκίου, Ναυπλίου, Κυλλήνης, Κατακόλου, Αίγι¬ 
ου, Ιτέας, Αντίκυρας, Λ.Τ. Δόμβραινας, Στυλίδας, Παλαιός 
Φώκαιας, Καλαμάτας, Αμφιλοχίας, Αστακού, Κυπαρισ¬ 
σίας, Κορώνης, Παραλίας Αστρους, Τολού, Ερμιόνης, 
Κοιλάδας, Παλαιός Επιδαύρου, Κιάτου, Λίμνης Εύβοι¬ 
ας, Ωρεών, Γλύφας, Πλαταμώνα, Σταυρού, Στρατωνίου, 
Ελευθερών, Κεραμωτής, Καστελιού Κισσάμου, Αγίας 
Γαλήνης, Ιεράπετρας, Αιτωλικού, Ναυπάκτου, Ακράτας, 
Πόρτο Γερμενού, Α.Ε.Ν. Κύμης, Α.Ε.Ν. Ηπείρου, Μεσο¬ 
λογγίου, Γαλαξιδίου, Αγιόκαμπου Εύβοιας, Μαρώνειας, 
Αβδήρων, Φαναριού, Καλών Λιμένων, Χώρας Σφακίων, 
Α.Ε.Ν. Γαλαξιδίου, Αγίου Νικολάου Μεσσήνης, Καστρίου, 
Κόκκινου Πύργου, Λινοπεράματος, Αγίου Ιωάννη Μου- 
ρεσίου, Μουδανίων, Παραλίας Κατερίνης, Παλουκιού 
Αμαλιάδος, Μενιδίου, Αμαλιάπολης, ΑΕΝ Ηρακλείου, Γε- 
ωργιούπολης Χανιών, Πλατυγιαλίου, Σκάλα Καλλονής 
Μυτιλήνης, Στομίου Λαρίσης. Για τα Λιμενικά Τμήματα 
που υπάγονται στις ανωτέρω Λιμενικές Αρχές ισχύουν 
τα μόρια των Λιμενικών Αρχών υπαγωγής τους εκτός 
εάν ορίζεται ειδικά. 

Έκτη κατηγορία: 

ι) Η Κεντρική Υπηρεσία του ΥΕΝΑΝΠ όπως αυτή ορί¬ 
ζεται από το άρθρο 2 περίπτωση 6. 

ιι) Οι 1η, 2η, 4η, 5η και 7η ΠΕΔΙΛΣ, οι Ακαδημίες Εμπο¬ 
ρικού Ναυτικού Κρήτης και Μακεδονίας, η Σχολή Σω¬ 
στικών - Πυροσβεστικών Μέσων Μακεδονίας, Υπηρεσί 
α Εναερίων Μέσων (ΥΕΜ) και Ελικόπτερα (Ε/Π) και Επι- 
σκευαστική Βάση Λιμενικού Σώματος (ΕΒ/Λ.Σ.) και το 
προσωπικό Λ.Σ. που υπηρετεί στα Ναυτοδικεία Θεσ¬ 
σαλονίκης, Ιωαννίνων, Χανίων, στο Ναυτικό Νοσοκομείο 
Κρήτης, και στο 3ο Σώμα Στρατού με έδρα τη Βέροια, 
ΑΕΝ Σκαραμαγκά. 

ββ) Ο υπολογισμός των μορίων του στελέχους Λ.Σ. 
που υπηρετεί ή υπηρέτησε σε μια από τις προαναφερ- 
θείσες κατηγορίες υπηρεσιών γίνεται με βάση τον ακό¬ 
λουθο πίνακα χιλιομετρικής απόστασης της υπηρεσίας 
όπου υπηρετεί ή υπηρέτησε κατά μήνα από τον τόπο 
υπηρεσίας επιλογής του. 


ΠΙΝΑΚΑΣ ΥΠΟΛΟΓΙΣΜΟΥ ΜΟΡΙΩΝ 


Α/Α 

ΧΙΛΙΟΜΕΤΡΙΚΗ 
ΑΠΟΣΤΑΣΗ ΑΠΟ 
ΤΟΠΟ ΕΠΙΛΟΓΗΣ 

ΚΑΤΗΓΟΡΙΕΣ ΛΙΜΕΝΙΚΩΝ ΑΡΧΩΝ - 
ΥΠΗΡΕΣΙΩΝ ΥΕΝΑΝΠ 

Α' 

Β' 

Γ 

Δ' 

Ε' 

ΣΤ' 

1 

0 έως 50 

11 

9 

7 

5 

3 

2 

2 

51 έως 150 

15 

11 

9 

7 

5 

3 

3 

151 έως 300 

17 

15 

11 

9 

7 

5 

4 

301 έως 450 

19 

17 

15 

11 

9 

7 

5 

451 έως 600 

21 

19 

17 

15 

11 

9 

6 

601 έως 750 

23 

21 

19 

17 

15 

11 

7 

751 και άνω 

25 

23 

21 

19 

17 

15 


Ο υπολογισμός της χιλιομετρικής απόστασης γίνεται 
σύμφωνα με το συντομότερο υπάρχον οδικό ή θαλάσ¬ 
σιο συγκοινωνιακό δίκτυο, λαμβανομένου υποχρεωτικά 
υπόψη του συντομότερου χερσαίου, εφόσον υφίσταται 
και θαλάσσιο συγκοινωνιακό δίκτυο. Η απόσταση βε¬ 
βαιώνεται με σχετικό έγγραφο από την Νομαρχιακή 
Αυτοδιοίκηση ή τη Λιμενική Αρχή. Το ένα ναυτικό μίλι 
θεωρείται ότι αντιστοιχεί σε τέσσερα χιλιόμετρα. 

γγ) Το προσωπικό των περιπολικών σκαφών που έχουν 
διατεθεί στις ανωτέρω κατηγορίες Λιμενικών Αρχών 
λαμβάνει, ανά μήνα, μόρια, επιπλέον εκείνων που αντι¬ 
στοιχούν στην οικεία κατηγορία, ως ακολούθως: 

ι) Σε Πλοία τύπου Ανοιχτής Θαλάσσης ή μεγαλύτερα 
αυτών, δώδεκα (12) επιπλέον μόρια. 

ιι) Σε Ναυαγοσωστικά και πλοία τύπου ΑΒΕΚΙΝΟ, πέντε 
(5) επιπλέον μόρια. 

ιιι) Σε Πλοία κατηγορίας Α II, τρία (3) επιπλέον μόρια, 
ίν) Σε Πλοία κατηγορίας ΑΙΙΙ, δύο(2) επιπλέον μόρια, 
ν) Σε οποιαδήποτε άλλη κατηγορία πλοίων Λ.Σ. 
μικρότερου μεγέθους των ανωτέρω, ένα (1) μόριο. 

δδ) Το προσωπικό των περιπολικών σκαφών που έχουν 
έδρα τις Λιμενικές Αρχές Αλεξανδρούπολης, Σαμοθράκης, 
Πάτμου, Λέρου, Λήμνου, Μυτιλήνης, Χίου, Σάμου, Ικαρίας, 
Καλύμνου, Κω, Ρόδου, Καρπάθου, Κέρκυρας, Ηγουμενί¬ 
τσας καθώς και τους υπαγόμενους σε αυτές Λιμενικούς 
Σταθμούς λαμβάνει ένα επιπλέον ανά μήνα μόριο. 

εε) Το Ιπτάμενο προσωπικό της Υπηρεσίας Εναέριων 
Μέσων (Υ.Ε.Μ.) και οι Σύνδεσμοι Λ.Σ. των ελικοπτέρων 
δΙΙΡΕΒ ΡΙΙΜΑ λαμβάνουν τρία (3) επιπλέον ανά μήνα μόρια 
από τα προβλεπόμενα στην οικεία κατηγορία, οι δε Δια- 
σώστες των ελικοπτέρων δυΡΕΒ ΡΨΜΑ και το επιχειρη¬ 
σιακό προσωπικό που υπηρετεί στη Μονάδα Υποβρυχίων 
Αποστολών (Μ.Υ.Α.) λαμβάνει πέντε (5) επιπλέον ανά μήνα 
μόρια από τα προβλεπόμενα στην οικεία κατηγορία. 

στστ) Το προσωπικό των Κλιμακίων Ειδικών Αποστο¬ 
λών (Κ.Ε.Α.) και το προσωπικό της Επισκευαστικής Βά¬ 
σης Λ.Σ. (Ε.Β/ΛΣ) λαμβάνει επιπλέον δύο (2) ανά μήνα 
μόρια από τα προβλεπόμενα στην οικεία κατηγορία της 
Λιμενικής Αρχής. 

ζζ) Σε περίπτωση ίδρυσης νέας Υπηρεσίας αυτή κα¬ 
τατάσσεται σε κάποια από τις προαναφερθείσες κατη¬ 
γορίες, μετά από εισήγηση της Διεύθυνσης Προσωπι¬ 
κού Λιμενικού Σώματος, με το ίδιο Προεδρικό Διάταγμα 
ίδρυσής της. 

ηη) Όταν το στέλεχος του Λ.Σ. μεταβαίνει για μετεκ¬ 
παίδευση στο εξωτερικό ή στο εσωτερικό, μετά από 
αίτηση του, δεν λαμβάνει, κατά το χρόνο της μετεκπαί¬ 
δευσης, τα μόρια που αντιστοιχούν στην κατηγορία της 
Υπηρεσίας από την οποία μετακινείται. 

θθ) Όταν το στέλεχος του Λ.Σ. μετατεθεί με αίτηση 
του πριν από τη συμπλήρωση διαστήματος έξι (6) μηνών 
στην υπηρεσία στην οποία υπηρετεί, για το χρονικό 
αυτό διάστημα λαμβάνει τα μόρια που αντιστοιχούν 
στην 5η κατηγορία. 

2) Ως υπηρεσιακά κριτήρια για την εφαρμογή των 
διατάξεων του παρόντος διατάγματος νοούνται τα 
κριτήρια που αποβλέπουν στην εξυπηρέτηση υπηρεσι¬ 
ακών αναγκών. Υπηρεσιακά κριτήρια για τη διενέργεια 
τοποθετήσεων και μεταθέσεων είναι ιδίως: α) η υπηρε¬ 
σιακή απόδοση, β) οι ειδικές γνώσεις, γ) η εμπειρία, δ) 
η προϋπηρεσία σε ορισμένες υπηρεσίες ή θέσεις, ε) ο 
χειρισμός εξαιρετικά σοβαρού θέματος, μέχρι την πε- 
ράτωσή του, στ) η προαγωγή, ζ) η διαπίστωση, κατόπιν 
διενεργείαςΈνορκης Διοικητικής Εξέτασης (Ε.Δ.Ε), της 
διάπραξης σοβαρού πειθαρχικού παραπτώματος ή η 
άσκηση ποινικής δίωξης για αδίκημα που δικαιολογεί 
έκτακτη μετάθεση. 

3) Ως κοινωνικά κριτήρια για την εφαρμογή των διατά¬ 
ξεων του παρόντος διατάγματος νοούνται τα παρακάτω 
κριτήρια: α) οι λόγοι υγείας ή οι σπουδές του στελέχους 
του Λ.Σ. ή μέλους της οικογένειας του, εφόσον αποδει- 
κνύονται προσηκόντως, β) άλλα σοβαρά προβλήματα 
που αντιμετωπίζει το στέλεχος του Λ.Σ. ή μέλος της 
οικογένειας του, εφόσον αποδεικνύονται προσηκόντως, 
γ) η συνυπηρέτηση των συζύγων, δ) η δηλωθείσα προ¬ 
τίμηση του ενδιαφερομένου, εφόσον σχετίζεται με την 
εξυπηρέτηση σοβαρής προσωπικής ή οικογενειακής του 
ανάγκης κατά την συγκεκριμένη χρονική περίοδο. 

Αρθρο 4 

Διαδικασία δηλώσεως του τόπου επιλογής, 
διαπίστωση υπολοίπων αντικειμενικών κριτηρίων 

1. Όλα τα στελέχη Λ.Σ. μέχρι και του βαθμού του Αντι- 
πλοιάρχου, υποβάλλουν δήλωση του τόπου επιλογής τους. 
Αλλαγή του τόπου επιλογής επιτρέπεται μόνο ύστερα από 
νέα δήλωση του στελέχους Λ.Σ. στην περίπτωση γάμου 
του, απόκτησης πρώτης κατοικίας, λύσης του γάμου του 
ή θανάτου του/της συζύγου ή όταν συντρέχει μεταβολή 
άλλων στοιχείων από τα αναφερόμενα στην περίπτω¬ 
ση 2 του άρθρου 2 του παρόντος. Η αλλαγή του τόπου 
επιλογής, καθώς και τα μόρια που δικαιούται το κάθε 
στέλεχος Λ.Σ., λαμβάνονται υπόψη για τις μεταθέσεις του 
αμέσως επόμενου της δήλωσης ημερολογιακού έτους. 
Κατ’ εξαίρεση, κατά την πρώτη εφαρμογή του παρόντος, 
ως τόπος επιλογής για τον αναδρομικό υπολογισμό των 
μορίων θεωρείται ο τόπος που δηλώθηκε πριν από τη 
δημοσίευση του διατάγματος αυτού. 

2. Η δήλωση υποβάλλεται από τον ενδιαφερόμενο 
στην Υπηρεσία του. Όλες οι δηλώσεις υποβάλλονται 
ιεραρχικά μέσω των Περιφερειακών Διοικήσεων ή ισό¬ 
τιμων Υπηρεσιών στη Διεύθυνση Προσωπικού Λ.Σ. Η ίδια 
διαδικασία ακολουθείται και στην περίπτωση υποβο¬ 
λής δηλώσεως αλλαγής του τόπου επιλογής. Εφόσον 
το κρίνει σκόπιμο ο Προϊστάμενος της οικείας ΠΕΔΙΛΣ 
μπορεί να ζητήσει από τον ενδιαφερόμενο να προ¬ 
σκομίσει τα απαραίτητα κατά την κρίση του στοιχεία 
προς επιβεβαίωση των δηλωθέντων. Σε περίπτωση που 
διαπιστωθεί ανακρίβεια των δηλωθέντων στοιχείων, 
καλεί εγγράφως τον ενδιαφερόμενο να υποβάλλει νέα 
δήλωση. Οι δηλώσεις των Προϊσταμένων Υπηρεσιών 
ελέγχονται από τον Διοικητή του αμέσως ιεραρχικά 
προϊσταμένου κλιμακίου. 


3. Η υποβολή δήλωσης αλλαγής του τόπου επιλογής 
δεν θίγει τον αριθμό των μορίων που συγκεντρώθηκαν 
με βάση τον προηγούμενο τόπο επιλογής. Τα μόρια 
αυτά προσμετρώνται για τη μετάθεση στο νέο τόπο 
επιλογής. 

4. Οι εξερχόμενοι των οικείων Παραγωγικών Σχολών 
υποβάλλουν τη δήλωση του τόπου επιλογής εντός 20 
ημερών από την ημερομηνία που θα παρουσιασθούν στις 
υπηρεσίες που τοποθετήθηκαν, ενώ η προσμέτρηση των 
μορίων τα οποία αυτοί δικαιούνται υπολογίζεται από 
την ημερομηνία αυτή. 

5. Η διαπίστωση των κριτηρίων του άρθρου 3 πλην 
του τόπου επιλογής, γίνεται με υπεύθυνη δήλωση του 
ν. 1599/1986 που θα υποβάλλει το κάθε στέλεχος Λ.Σ. 
στη Διεύθυνση Προσωπικού Λ.Σ. με αναφορά στα κρι¬ 
τήρια αυτά, επισυνάπτοντας τα σχετικά δικαιολογητι- 
κά (αποφάσεις δικαστηρίων, βεβαιώσεις οικογενειακής 
κατάστασης κ.λπ.). 

6. Εφόσον μεταβληθούν τα στοιχεία του περιεχομένου 
της δήλωσης της προηγούμενης παραγράφου, 
υποχρεούται το στέλεχος Λ.Σ. αμέσως με νέα δήλωσή 
του να ενημερώσει σχετικά την ΔΠΛΣ, επισυνάπτοντας 
τα σχετικά δικαιολογητικά 

7. Σε περίπτωση που διαπιστωθεί ανακρίβεια των 
δηλωθέντων στοιχείων σε σχέση με τα ήδη υπάρχοντα 
στην Υπηρεσία στοιχεία και απαιτείται επιβεβαίωση, 
καλείται το στέλεχος Λ.Σ. μέσα σε τακτή προθεσμία δέκα 
(10) εργάσιμων ημερών να υποβάλλει συμπληρωματικά 
διευκρινιστικά στοιχεία. 

8. Για την εφαρμογή των διατάξεων του παρόντος 
άρθρου θα ορισθεί από τη ΔΠΛΣ τακτή προθεσμία, μετά 
τη δημοσίευση του παρόντος, για την υποβολή από το 
Προσωπικό Λ.Σ. της δήλωσης του τόπου επιλογής και 
της Υπεύθυνης Δήλωσης διαπίστωσης των υπόλοιπων 
κριτηρίων του άρθρου 3. 

ΚΕΦΑΛΑΙΟ Β' 

ΤΟΠΟΘΕΤΗΣΕΙΣ 

Αρθρο 5 

Περιπτώσεις τοποθετήσεων 

1. «Τοποθέτηση» είναι η ένταξη του Προσωπικού του 
Λ.Σ. σε κάποια Λιμενική Αρχή ή Υπηρεσία. 

Οι τοποθετήσεις των στελεχών Λ.Σ. γίνονται στις ακό¬ 
λουθες περιπτώσεις: 

(α) Μετά την αποφοίτηση από τις Παραγωγικές Σχο¬ 
λές Λιμενικού Σώματος (Αξιωματικών, Υπαξιωματικών 
και Λιμενοφυλάκων). 

β) Μετά την αποφοίτηση από τις ταχύρυθμες βασικές 
εκπαιδεύσεις. 

γ) Μετά την ολοκλήρωση ειδικής εκπαίδευσης ή μετεκ¬ 
παίδευσης ή εκπαίδευσης σε σχολή μακράς φοίτησης ή 
σχολή εξωτερικού. 

δ) Μετά το πέρας εκπαιδευτικής άδειας στο εξωτε¬ 
ρικό. 

ε) Μετά την επαναφορά από την εφεδρεία στην ενέρ¬ 
γεια. 

στ) Μετά την έκτιση και λήξη καταστατικής ποινής, κα¬ 
θώς και μετά την λήξη της κατάστασης διαθεσιμότητας. 

ζ) Σε περίπτωση μετάταξης στην κατάσταση Υπηρε¬ 
σίας Γ ραφείου. 

η) Για την κάλυψη θέσεων Τμηματαρχών, Υποδιοικη¬ 
τών, Υπολιμεναρχών και του λοιπού προσωπικού των Κε¬ 
ντρικών και Περιφερειακών Υπηρεσιών του ΥΕΝΑΝΠ. 

2. Υπό την επιφύλαξη των οριζόμενων στο άρθρο 13, οι 
τοποθετήσεις στις ανωτέρω περιπτώσεις γίνονται: 

(α) Με κοινή απόφαση του Υπουργού Εμπορικής 
Ναυτιλίας, Αιγαίου και Νησιωτικής Πολιτικής και του 
Υπουργού Εξωτερικών, όταν πρόκειται για τοποθέτηση 
στις Ελληνικές Διπλωματικές Αρχές Εξωτερικού για την 
εκτέλεση προγραμμάτων Διμερούς Κρατικής Αναπτυξι¬ 
ακής Συνεργασίας και βοήθειας. 

(β) Με διαταγή του Αρχηγού του ΑΣ, στις Διευθύνσεις 
και τις υπηρεσίες της Κεντρικής Υπηρεσίας του ΥΕΝΑΝΠ, 
όπως αυτές ορίζονται στο άρθρο 2. 

(γ) Με διαταγή του Αρχηγού του Λ.Σ., η τοποθέτηση 
του Τμηματάρχη του Τμήματος Πληροφοριών του 
Κεντρικού Λιμεναρχείου Πειραιά. 

(δ) Με έκδοση Ημερήσιων Διαταγών Διευθυντών, Δι¬ 
οικητών και Λιμεναρχών αντίστοιχα, για την κάλυψη 
των θέσεων που αναφέρονται στην περίπτωση (η) της 
προηγούμενης παραγράφου. 

Αρθρο 6 

Τοποθετήσεις αποφοίτων Παραγωγικών Σχολών 

1. Οι αποφοιτούντες από τις Παραγωγικές Σχολές Λ.Σ. 
τοποθετούνται σε κενές οργανικές θέσεις, σύμφωνα με 
τα οριζόμενα στις επόμενες παραγράφους, εφόσον δεν 
υπάρχει επιθυμία κάλυψης των θέσεων αυτών από το 
λοιπό προσωπικό του Λ.Σ. Οι ανωτέρω εντάσσονται στη 
διαδικασία των μεταθέσεων, μετά από τη συμπλήρωση 
πέντε (5) ή οκτώ (8) ετών, αναλόγως, από την αρχική 
τους τοποθέτηση. 

2. Αξιωματικοί (Α/Ξ), Υπαξιωματικοί (Υ/Ξ) και Λιμενοφύ¬ 
λακες (Λ/Φ) που μόλις αποφοίτησαν από τις Παραγωγι¬ 
κές Σχολές τοποθετούνται σε υπηρεσίες της πρώτης, 
δεύτερης και τρίτης Κατηγορίας του άρθρου 3 του 
παρόντος για εκτέλεση δετούς υπηρεσίας σύμφωνα με 
τη διαδικασία των επόμενων παραγράφων. Ειδικότερα 
αυτοί που κατατάσσονται με προσόντα διπλωματούχου 
Πλοιάρχου Γ' Ε.Ν. ή Μηχανικού Γ' Ε.Ν. θα τοποθετούνται 
στα Πλοία Ανοικτής Θαλάσσης, Ναυαγοσωστικά και 
Περιπολικά πλοία Λ.Σ. τουλάχιστον για μια οκταετία. Οι 
απόφοιτοι Παραγωγικών σχολών και προερχόμενοι από 
τις τάξεις του Λ.Σ. εφόσον έχουν ήδη υπηρετήσει σε 
υπηρεσίες των ανωτέρω τριών κατηγοριών για χρονικό 
διάστημα λιγότερο των 5 ετών, θα τοποθετούνται στις 
ανωτέρω υπηρεσίες μέχρι συμπλήρωσης δετούς υπηρε¬ 
σίας σε αυτές, ενώ αυτοί που έχουν υπηρετήσει στις ως 
άνω κατηγορίες πλοίων Λ.Σ. θα τοποθετούνται σε αυτά 
μέχρι συμπλήρωσης δετούς υπηρεσίας σε αυτά. 

Της ανωτέρω ρύθμισης εξαιρούνται οι τρεις πρώτοι 
από κάθε τάξη αποφοίτων οι οποίοι μπορούν να το¬ 
ποθετούνται σε υπηρεσία του Νομού προτίμησής τους 
εφόσον υπάρχει κενή οργανική θέση και εφόσον το 
επιθυμούν. Στην υπηρεσία αυτή υποχρεούνται να πα¬ 
ραμείνουν τον προβλεπόμενο, με βάση την κατηγορία 
στην οποία αυτή ανήκει, χρόνο. 

3. Με απόφαση του Αρχηγού του Λ.Σ. καθορίζεται ο 
αριθμός των κενών οργανικών θέσεων των υπηρεσιών 
του πρώτου εδαφίου της παρ.2, οι οποίες θα πληρωθούν 
από τους αποφοίτους Α/Ξ, Υ/Ξ και Λ/Φ, αφού ληφθούν 
προηγουμένως υπόψη οι θέσεις που θα καλυφθούν από 
τα ήδη υπηρετούντο στελέχη του Λ.Σ. με τη διαδικασία 
των τακτικών μεταθέσεων. Η απόφαση αυτή κοινοποιεί¬ 
ται στις οικείες Παραγωγικές Σχολές τουλάχιστον ένα 
(1) μήνα πριν την αποφοίτηση. 


4. Οι ενδιαφερόμενοι υποχρεούνται να υποβάλλουν 
μέσω των οικείων Παραγωγικών Σχολών, εντός πεν¬ 
θήμερου από την κοινοποίηση της ως άνω απόφασης, 
αιτήσεις στις οποίες δηλώνουν υποχρεωτικά τρεις τό¬ 
πους, στους οποίους επιθυμούν να τοποθετηθούν μετά 
την αποφοίτησή τους, κατά σειρά προτίμησης. 

δ. Το Συμβούλιο Τοποθετήσεων - Μεταθέσεων τοποθε¬ 
τεί τους ενδιαφερομένους στις προκαθορισμένες θέσεις, 
λαμβάνοντας υπόψη τη δήλωση προτίμησής τους και τον 
αριθμό των μορίων που συγκεντρώνουν, με βάση την 
σειρά αποφοίτησης τους από τη Σχολή σύμφωνα με την 
επόμενη παράγραφο, στα οποία προστίθενται τα μόρια 
που προβλέπονται με βάση τα αντικειμενικά κριτήρια 
του άρθρου 3 του παρόντος. Οι Παραγωγικές Σχολές 
Λ.Σ. υποχρεούνται μετά την κατάταξη των Δοκίμων να 
συγκεντρώνουν τα δικαιολογητικά για την διαπίστωση 
των κριτηρίων του προηγούμενου εδαφίου προκειμένου 
τα υποβάλλουν στην ΔΠΛΣ όταν αυτές διαταχθούν. 

6. Για την τοποθέτηση των εξερχόμενων Α/Ξ, Υ/Ξ και 
Λ/Φ καθορίζονται μόρια ανάλογα με την σειρά αποφοί¬ 
τησης αυτών ως εξής: 

Από 1-10 % των αποφοίτων 10 μόρια 
Από 11-20 % των αποφοίτων 9 μόρια 
Από 21-30 % των αποφοίτων 8 μόρια 
Από 31-40 % των αποφοίτων 7 μόρια 
Από 41-δθ % των αποφοίτων 6 μόρια 
Από 31-60 % των αποφοίτων δ μόρια 
Από 61-70 % των αποφοίτων 4 μόρια 
Από 71-80 % των αποφοίτων 3 μόρια 
Από 81-90 % των αποφοίτων 2 μόρια 
Από 91-100 % των αποφοίτων 1 μόριο 
Σε περίπτωση συγκέντρωσης ίσων αριθμών μορίων 
προηγείται ο απόφοιτος με την καλύτερη σειρά αποφοί¬ 
τησης. Τα μόρια της παραγράφου αυτής διαγράφονται 
μετά το πέρας της τοποθέτησης και δεν υπολογίζονται 
για τις περαιτέρω μεταθέσεις. 

7. Οι απόφοιτοι των Παραγωγικών Σχολών που με 
οποιοδήποτε τρόπο αποφοιτούν από την οικεία Σχολή 
μετά την έκδοση της απόφασης τοποθέτησης των συνα¬ 
δέλφων τους της ίδιας τάξης, καταλαμβάνουν τις θέσεις 
που προκηρύχθηκαν και δεν καλύφθηκαν σύμφωνα με 
την διαδικασία που προβλέπεται στο παρόν άρθρο. Σε 
περίπτωση που έχουν καλυφθεί όλες οι προκηρυχθείσες 
θέσεις, η τοποθέτηση γίνεται με απόφαση του Συμβου¬ 
λίου Τοποθετήσεων - Μεταθέσεων το οποίο εφαρμόζει 
υπηρεσιακά και κοινωνικά κριτήρια. 

Άρθρο 7 

Προσφυγές κατά των διαταγών τοποθετήσεως 

1. Οι διαταγές τοποθέτησης κοινοποιούνται στα στε¬ 
λέχη του Λ.Σ. μέσω της οικείας υπηρεσίας. Κάθε τοπο¬ 
θετούμενος, πλην των αποφοίτων από τις Παραγωγικές 
Σχολές Λ.Σ. και τις ταχύρυθμες σχολές βασικής εκπαί¬ 
δευσης, δικαιούται όπως εντός ανατρεπτικής προθεσμί¬ 
ας τριών (3) εργασίμων ημερών, η οποία αρχίζει από την 
επόμενη της κοινοποίησης της διαταγής τοποθέτησης, 
να υποβάλλει στη ΔΠΛΣ, μέσω της οικείας υπηρεσίας, 
μία μόνο φορά, αναφορά τροποποίησης ή αναστολής 
της τοποθέτησης που διατάχθηκε, με εμπεριστατωμένο 
και πλήρως αιτιολογημένο τρόπο. Το αρμόδιο όργανο 
για την εξέταση των αναφορών αυτών αποφασίζει εντός 
σαράντα (40) ημερών από την πρωτοκόλληση της σχε¬ 
τικής αναφοράς του προσφεύγοντος. 

2. Η υποβολή της αναφοράς προσφυγής αναστέλλει 
την εκτέλεση της τοποθέτησης μέχρι να κοινοποιηθεί 
στον προσφεύγοντα με αποδεικτικό η απόφαση επί του 
αιτήματος του. 

ΚΕΦΑΛΑΙΟ Γ' 

ΜΕΤΑΘΕΣΕΙΣ 

Αρθρο 8 

Διακρίσεις Μεταθέσεων Εσωτερικού 

Οι μεταθέσεις διακρίνονται σε: 

α) Τακτικές οι οποίες γίνονται μία φορά το χρόνο, με 
τις προϋποθέσεις του άρθρου 9 και τη διαδικασία του 
άρθρου 12 του παρόντος. 

β)Έκτακτες οι οποίες διατάσσονται, εφόσον συντρέχει 
μία από τις περιπτώσεις του άρθρου 11 του παρόντος. 

Άρθρο 9 

Τακτικές Μεταθέσεις 

1. «Μετάθεση» είναι η οριστική μετακίνησή του στε¬ 
λέχους του Λ.Σ. από μια Λιμενική Αρχή ή Υπηρεσία σε 
άλλη, με τη διαγραφή του από την οργανική δύναμη 
της πρώτης και την εγγραφή του στην οργανική δύναμη 
της δεύτερης. 

2. Οι τακτικές μεταθέσεις των στελεχών του Λ.Σ., μέχρι 
και το βαθμό του Αντιπλοιάρχου, διενεργούνται, κατόπιν 
αιτήσεως των ενδιαφερομένων, για την κάλυψη κενών 
οργανικών θέσεων σε κεντρικές και περιφερειακές υπη¬ 
ρεσίες, υποχρεωτικά, μετά τη συμπλήρωση: 

α) δύο (2) ετών παραμονής σε υπηρεσία της πρώτης 
κατηγορίας, 

β) τριών (3) ετών παραμονής σε υπηρεσία της δεύτε¬ 
ρης, τρίτης και τέταρτης κατηγορίας, 

γ) τεσσάρων (4) ετών παραμονής σε υπηρεσία της 
πέμπτης και έκτης κατηγορίας, όπως οι κατηγορίες 
καθορίζονται στο άρθρο 3 του παρόντος. Η προτεραιό¬ 
τητα για την ικανοποίηση των υποβληθέντων αιτημάτων 
καθορίζεται από τον αριθμό των μορίων (μονάδων) που 
συγκεντρώνει το στέλεχος του Λ.Σ. για κάθε μήνα από 
την κατάταξή του, με βάση τα προβλεπόμενα στο άρθρο 
3 αντικειμενικά κριτήρια. Σε περίπτωση κατά την οποία 
περισσότερα στελέχη του Λ.Σ. συγκεντρώνουν τον ίδιο 
αριθμό μορίων, ικανοποιείται, κατά σειρά προτεραιότη¬ 
τας, ο αρχαιότερος. 

3. Η αρμόδια υπηρεσία, επεξεργάζεται τις αιτήσεις 
και καταρτίζει Πίνακες Μεταθέσεων, για εισήγηση στο 
Συμβούλιο Μεταθέσεων,με βάση τον αριθμό των μορί¬ 
ων των αντικειμενικών κριτηρίων που συγκεντρώνει το 
κάθε στέλεχος. 

4. Όσοι έχουν υπηρετήσει τουλάχιστον δύο (2) χρόνια 
σε συγκεκριμένη θέση, εκτός των θέσεων της πρώτης 
κατηγορίας, μπορούν να υποβάλλουν αίτηση μετάθεσης 
μόνο για θέση του τόπου επιλογής τους. Το αίτημα ικα¬ 
νοποιείται μόνο εφόσον, βάσει αντικειμενικών κριτηρίων, 
δεν υπάρχει άλλος ενδιαφερόμενος για την κάλυψη της 
σχετικής θέσης, ο οποίος έχει συμπληρώσει τον προ- 
βλεπόμενο ανώτατο χρόνο παραμονής, ανάλογα με την 
κατηγορία της υπηρεσίας στην οποία υπηρετεί. 

5. Υπό την επιφύλαξη των διατάξεων του άρθρου 10 
και του άρθρου 11 περιπτώσεις (β) και (γ), στέλεχος του 
Λ.Σ. δεν μετατίθεται, χωρίς αίτηση του, από τον τόπο 
επιλογής του, πριν τη συμπλήρωση συνεχούς οκταετούς 
παραμονής σε αυτόν. 


6. Οι υπηρετούντες στα Περιπολικά Ανοιχτής θαλάσ¬ 
σης (ΠΑΘ), πλην εκείνων που τοποθετούνται δυνάμει 
των διατάξεων του άρθρου 6, μετά τη συμπλήρωση 
τριετίας μετατίθενται στον τόπο επιλογής τους, εφόσον 
υποβάλλουν σχετική αίτηση. 

7. Οι υπηρετούντες στην Μονάδα Υποβρυχίων Απο¬ 
στολών (ΜΥΑ), στα Κλιμάκια Ειδικών Αποστολών (ΚΕΑ), 
στην Επισκευαστική Βάση Λιμενικού Σώματος (ΕΒ/ΛΣ), 
στη Μουσική, στα Ελικόπτερα (Ε/Π), στην Υπηρεσία Ενα¬ 
ερίων Μέσων (ΥΕΜ) και το Εθνικό Σύστημα νΤΜΙδ, οι 
οποίοι κατέχουν θέσεις αντιστοίχων ειδικοτήτων, μετά 
από δεκαετή παραμονή στις συγκεκριμένες υπηρεσίες, 
εφόσον υποβάλλουν αίτηση μετάθεσης σε υπηρεσίες 
που δεν έχουν θέσεις αναλόγου ειδικότητας, μετατίθε¬ 
νται στον τόπο επιλογής τους, υπό την προϋπόθεση ότι 
το υπόλοιπο προσωπικό των ειδικοτήτων αυτών επαρκεί 
για την πλήρωση των οργανικών θέσεων στις υπηρεσίες 
από τις οποίες ζητούν να μετατεθούν. 

8. Οι υπηρετήσαντες σε Πλωτά Μέσα πέραν του προ- 
βλεπόμενου ανώτατου χρόνου παραμονής, όταν συ¬ 
μπληρώσουν το 45ο έτος της ηλικίας τους, δύνανται, 
εφόσον το επιθυμούν, να υποβάλλουν αίτηση μετάθεσης 
για υπηρεσία ξηρός, η οποία ικανοποιείται για την κά¬ 
λυψη κενής οργανικής θέσης. 

9. Υπηρετούν στον τόπο επιλογής τους, κατόπιν αιτή- 
σεως των ενδιαφερομένων, καταλαμβάνοντας κατά προ¬ 
τεραιότητα τις κενές οργανικές θέσεις που προκύπτουν, 
τα στελέχη Λ.Σ. των εξής κατηγοριών προσωπικού Λ.Σ.: 

(α) των πολύτεκνων και των γονέων τριών τέκνων, 

(β) αυτών που έχουν αποδεδειγμένα σύζυγο με ανα¬ 
πηρία άνω του 67%, 

(γ) αυτών που έχουν αποδεδειγμένα την επιμέλεια 
τέκνου με αναπηρία άνω του 67%, 

(δ) των τελούντων σε κατάσταση υπηρεσίας γραφεί¬ 
ου, σύμφωνα με το άρθρο 79 του Κώδικα Προσωπικού 
Λιμενικού Σώματος, 

ε) αυτών που έχουν συμπληρώσει στο Λ.Σ. πραγματική 
υπηρεσία άνω των 28 ετών και έχουν μέχρι το βαθμό 
του Αντιπλοιάρχου. 

στ) οι έχοντες την επιμέλεια τέκνων που φοιτούν στην 
2η και 3η τάξη Λυκείου. 

Για τις κατηγορίες αυτές επιτρέπεται, κατ’ εξαίρεση, 
μετάθεση χωρίς αίτηση, εφόσον συντρέχουν οι προϋ¬ 
ποθέσεις του άρθρου 11 περίπτωση β. 

10. Για τα εκλεγμένα συνδικαλιστικά στελέχη, για όσο 
διάστημα διαρκεί η θητεία τους αυτή, ισχύουν τα ορι¬ 
ζόμενα στο ν. 1264/1982 (Α' 79). 

11. Η συνυπηρέτηση των εγγάμων στελεχών του Λ.Σ, μετά 
από αίτησή τους, είναι υποχρεωτική, εφ’ όσον το επιτρέπει 
η οργανική κατά βαθμό σύνθεση της οικείας υπηρεσίας. 

12. Η συνυπηρέτηση των εγγάμων στελεχών Λ.Σ. με 
στελέχη των Ενόπλων Δυνάμεων και των Σωμάτων 
Ασφαλείας θα εξετάζεται κατά περίπτωση και θα ικα¬ 
νοποιείται, εφόσον οι υπηρεσιακές ανάγκες το επιτρέ¬ 
πουν, από το Συμβούλιο Μεταθέσεων. 

Αρθρο 10 

Εξαιρέσεις από τα αντικειμενικά κριτήρια 

Δεν λαμβάνονται υπόψη τα αντικειμενικά κριτήρια 
κατά τη διαδικασία μεταθέσεων στις κατωτέρω κατη¬ 
γορίες στελεχών ΑΣ, οι μεταθέσεις των οποίων απο- 
φασίζονται από τα αρμόδια όργανα βάσει των υπηρε¬ 
σιακών κριτηρίων: 

(α) των Ιατρών, Οδοντιάτρων, Κτηνιάτρων, Ιερέων και 
Ειδικής Μονιμότητας Αξιωματικών, των Μουσικών και 
των Τεχνιτών. 

(β) των μετατιθέμενων στο Γραφείο του Υπουργού 
Εμπορικής Ναυτιλίας, Αιγαίου και Νησιωτικής Πολιτικής, 
του Υφυπουργού, του Γενικού Γραμματέα, του Γενικού 
Γραμματέα Λιμένων και Λιμενικής Πολιτικής, του Αρ¬ 
χηγού, των Υπαρχηγών, του Γενικού Επιθεωρητή, του 
Επιτελάρχη ΑΣ, των Επιθεωρητών Βορείου Αιγαίου, 
Νοτίου Αιγαίου, Δυτικής Ελλάδος και Ιονίων Νήσων, 
του Ανώτερου Διοικητή νομού Αττικής και των λοιπών 
Διευθυντών Κλάδων του ΥΕΝΑΝΠ. 

(γ) των μετατιθέμενων στα Τμήματα Α', Β' και Δ' της 
Διεύθυνσης Προσωπικού Λ.Σ., Διεύθυνσης Ασφάλειας, 
Διεύθυνσης Πληροφορικής και Νέων Τεχνολογιών, σε 
Υπηρεσίες του Εθνικού Συστήματος Διαχείρισης και Πλη¬ 
ροφοριών Κυκλοφορίας Πλοίων (Ε.ΣΔ.Π.Κ.Π.) (ΝαΙίοπαΙ 
\/θ33θΙ ΤΓαίίίο ΜαπαςοπιοπΙ απά ΙπίοΓπιαΐίοη δγείοπι - Ν/ 
Ν/ΤΜΙδ) και στο Γ ραφείο Εσωτερικών Υποθέσεων. 

(δ) των Ανώτατων Αξιωματικών ΑΣ, των Πλοιάρχων 
ΑΣ, των Αξιωματικών Λ.Σ. που μετατίθενται ως Προϊ¬ 
στάμενοι των Κεντρικών και Περιφερειακών Υπηρεσιών 
του ΥΕΝΑΝΠ, πλην Λιμενικών Σταθμών, και των μετατι¬ 
θέμενων, σε υπηρεσίες του εξωτερικού. 

Αρθρο 11 

Έκτακτες μεταθέσεις 

Έκτακτες μεταθέσεις του προσωπικού Λ.Σ. μπορούν 
να ενεργούνται οποτεδήποτε και ανεξάρτητα από τον 
αριθμό των μορίων και τον χρόνο παραμονής του μετα¬ 
τιθέμενου μετά από απόφαση του Συμβουλίου Τοποθε¬ 
τήσεων - Μεταθέσεων στις παρακάτω περιπτώσεις: 

α) Για λόγους που σχετίζονται με την υγεία του στε¬ 
λέχους Λ.Σ. ή μέλους της οικογένειας του και καθιστούν 
αδύνατη την παραμονή τους στο μέρος όπου υπηρετεί 
το στέλεχος ΑΣ. Μόλις εκλείψουν οι λόγοι, υποχρεούται 
το στέλεχος Λ.Σ. να ενημερώσει σχετικά την ΔΠΛΣ. 

Η αίτηση μετάθεσης για λόγους υγείας υποβάλλεται 
οποτεδήποτε ανακύψει το πρόβλημα και εφόσον συ¬ 
ντρέχουν οι ανωτέρω λόγοι, εκδίδεται διαταγή μετά¬ 
θεσης και υλοποιείται εντός μηνάς από τότε που γνω¬ 
στοποιήθηκε στην ΔΠΛΣ, ανεξάρτητα από την ύπαρξη 
κενής οργανικής θέσης. 

β) Μετά από διαπίστωση, κατόπιν διενέργειας Ένορ¬ 
κης Διοικητικής Εξέτασης (ΕΔΈ.) σοβαρού πειθαρχικού 
παραπτώματος ή μετά από την άσκηση ποινικής δίωξης 
για αδίκημα σε βαθμό κακουργήματος καθώς και για 
τα αδικήματα της κλοπής, της παράβασης καθήκοντος, 
της υπεξαίρεσης, της απάτης, της απιστίας, της πλαστο¬ 
γραφίας, της δωροδοκίας, της παράνομης οπλοφορίας 
ή και οπλοχρησίας, της παράβασης του νόμου περί 
Ναρκωτικών, της ψευδορκίας, της ψευδούς καταμήνυ- 
σης, της συκοφαντικής δυσφήμησης, της ελευθέρωσης 
κρατουμένου από πρόθεση, της εκβίασης, της ληστείας, 
της καταπίεσης, της απιστίας σχετικά με την υπηρεσία, 
της υπεξαγωγής ή νόθευσης εγγράφου, της ψευδούς 
βεβαίωσης, των εγκλημάτων κατά της γενετήσιας ελευ¬ 
θερίας και των εγκλημάτων οικονομικής εκμετάλλευσης 
της γενετήσιας ζωής. Ειδικά για το αδίκημα της παρά¬ 
βασης καθήκοντος καθώς και για αμιγώς στρατιωτικά 
εγκλήματα απαιτείται να έχει διαταχθεί κύρια ανάκριση 
ή να έχει εκδοθεί παραπεμπτικό βούλευμα. 


γ) Σε περίπτωση που στέλεχος του Λιμενικού Σώμα¬ 
τος κρίθηκε ως «παραμένων στον ίδιο βαθμό» και εάν 
η κρίση αυτή στηρίχθηκε: 

(αα) Σε δυσμενή στοιχεία και Εκθέσεις Αξιολόγησης 
του Προϊσταμένου υπό τις διαταγές του οποίου εξακο¬ 
λουθεί να υπηρετεί και μετά από την κρίση του αυτή, 
οπότε μετατίθεται υποχρεωτικά σε άλλη Υπηρεσία του 
ΑΣ. Η διαδικασία της μετάθεσης ενεργείται σύμφωνα 
με τα οριζόμενα στο άρθρο 35 παράγραφος 3 εδάφιο 
γ' του ν. 3079/2002. 

(ββ) Σε δυσμενή στοιχεία και Εκθέσεις Αξιολόγησης 
άλλου αξιολογητή, κάτω από τις διαταγές του οποίου 
δεν εξακολουθεί να υπηρετεί και μετά από την κρίση 
του αυτή. Η έκδοση της απόφασης για τη μετάθεση 
του δυσμενώς κριθέντος είναι υποχρεωτική, μόνο στην 
περίπτωση που ο ίδιος επιθυμεί τη μετάθεση του από 
τη συγκεκριμένη Υπηρεσία και ανεξάρτητα από την έκ¬ 
φραση τυχόν γνώμης του νέου αξιολογητή του. Σε οποι¬ 
αδήποτε άλλη περίπτωση, η έκδοση της απόφασης για 
τη μετάθεση του δυσμενώς κριθέντος είναι δυνητική. 

Το αρμόδιο Συμβούλιο Μετάθεσης συγκαλείται και 
αποφασίζει αμέσως μετά την κύρωση του σχετικού πί¬ 
νακα του Πρωτοβάθμιου Συμβουλίου Κρίσεων ή στην 
περίπτωση άσκησης του δικαιώματος προσφυγής για 
επανάκριση, σύμφωνα με τις κείμενες διατάξεις, το αρ¬ 
μόδιο Συμβούλιο Μετάθεσης συγκαλείται και αποφα¬ 
σίζει αμέσως μετά την απόφαση του Δευτεροβάθμιου 
Συμβουλίου Κρίσεων, το οποίο επικύρωσε την απόφαση 
του Πρωτοβάθμιου. 

δ) Γ ια μετάθεση προς τις αναφερόμενες στην περί¬ 
πτωση (β) και (γ) του άρθρου 10 του παρόντος, Υπηρε¬ 
σίες. Τα στελέχη των υπηρεσιών αυτών μετατίθενται 
σε υπηρεσίες της Κεντρικής Υπηρεσίας, ανεξάρτητα 
από τη συμπλήρωση ή μη του υποχρεωτικού χρόνου 
παραμονής και από την ύπαρξη κενών οργανικών θέ¬ 
σεων, ή στον τόπο επιλογής τους, εφόσον υπάρχουν 
κενές οργανικές θέσεις. 

ε) Γ ια την πλήρωση θέσης η οποία δημιουργείται, 
μετά τη λήξη της περιόδου των τακτικών μεταθέσε¬ 
ων, λόγω σύστασης νέας υπηρεσίας ή λόγω μετάτα¬ 
ξης υφιστάμενης υπηρεσίας σε ανώτερη τάξη, εφόσον 
κριθεί αιτιολογημένα και τεκμηριωμένα ότι επιβάλλεται 
η άμεση πλήρωση της θέσης. Στην περίπτωση αυτή η 
θέση καλύπτεται, μετά από εκδήλωση ενδιαφέροντος, 
από στέλεχος που έχει δηλώσει ως τόπο επιλογής τον 
ίδιο Νομό ή Περιφέρεια ή από στέλεχος που, κατόπιν 
αιτήσεως του, υπηρετεί στον ίδιο Νομό ή Περιφέρεια. 
Μετά την παρέλευση του προβλεπόμενου υποχρεωτι¬ 
κού χρόνου παραμονής στη συσταθείσα νέα θέση, το 
στέλεχος που μετατέθηκε για την κάλυψή της μετατί¬ 
θεται στον τόπο επιλογής του. Σε περίπτωση αδυναμίας 
πληρώσεως της θέσεως σύμφωνα με το προηγούμενο 
εδάφιο, αυτή καλύπτεται προσωρινά με απόσπαση, κατά 
προτεραιότητα, στελέχους του Λ.Σ. το οποίο υπηρετεί 
στον ίδιο Νομό ή Περιφέρεια. Σε περίπτωση κατάργησης 
μιας Υπηρεσίας το προσωπικό αυτής μετατίθεται στην 
Προϊσταμένη της καταργηθείσας Υπηρεσία. 

Αρθρο 12 

Διαδικασία μεταθέσεων εσωτερικού 

1. Το Δεκέμβριο κάθε έτους, τα στελέχη του Λ.Σ., τα οποία 
συμπληρώνουν, κατά το επόμενο έτος, τον απαιτούμενο 
κατά περίπτωση ανώτατο χρόνο παραμονής, ανάλογα με 

την έδρα της Λιμενικής Αρχής ή υπηρεσίας στην οποία 
υπηρετούν, δηλώνουν υποχρεωτικά εάν επιθυμούν ή όχι να 
παραμείνουν στην υπηρεσία στην οποία υπηρετούν. 

2. Τον Ιανουάριο κάθε έτους, με Απόφαση του Αρχηγού 
Λιμενικού Σώματος ανακοινώνονται οι πίνακες των μορί¬ 
ων όλου του προσωπικού Λ.Σ. Οι πίνακες περιλαμβάνουν 
το βαθμό, τον αριθμό Μητρώου, την υπηρεσία στην οποία 
υπηρετεί κάθε στέλεχος, την ημερομηνία παρουσίασής 
του στην υπηρεσία αυτή, τον τόπο επιλογής του, καθώς 
και τις θέσεις, κατά βαθμό και ειδικότητα, οι οποίες κε¬ 
νώνονται σε κάθε Λιμενική Αρχή ή υπηρεσία, σύμφωνα 
με το άρθρο 9, με την επιφύλαξη των διατάξεων του 
άρθρου 6 και οι οποίες προορίζονται να καλυφθούν με 
τις αμέσως επόμενες τακτικές μεταθέσεις. 

3. Το Φεβρουάριο του ιδίου έτους, όσοι από το προσω¬ 
πικό Λ.Σ. συμπληρώνουν κατά το τρέχον έτος τον προ- 
βλεπόμενο κατά περίπτωση χρόνο παραμονής, σύμφωνα 
με τις διατάξεις του άρθρου 9, υποχρεωτικά δηλώνουν 
τον τόπο επιλογής και δύο εναλλακτικές υπηρεσίες από 
τον πίνακα των κενών και των κενούμενων θέσεων. 

Οι Πλοίαρχοι Λ.Σ. καθώς και τα στελέχη Λ.Σ. που αναφέ- 
ρονται στο άρθρο 10 δικαιούνται να υποβάλλουν αιτήσεις 
μετάθεσης εντός του μηνάς Ιανουάριου κάθε έτους. 

4. Η υπηρεσία με βάση τον αριθμό των μορίων των 
αντικειμενικών κριτηρίων που συγκεντρώνει ο κάθε ενδι¬ 
αφερόμενος, επεξεργάζεται τις αιτήσεις και καταρτίζει 
Πίνακες Μεταθέσεων, τους οποίους εισάγει στα αρμόδια 
Συμβούλια Μεταθέσεων. Τα Συμβούλια Μεταθέσεων εκ¬ 
δίδουν και ανακοινώνουν τις αποφάσεις τους. 

5. Σε περίπτωση κατά την οποία, μετά το πέρας σύ¬ 
νταξης των Πινάκων Μεταθέσεων με την προαναφερ- 
θείσα διαδικασία, εξακολουθούν να παραμένουν κενές 
θέσεις προς πλήρωση και παράλληλα υπάρχουν στε¬ 
λέχη Λ.Σ. που πρέπει να μετατεθούν και τα οποία δεν 
έχουν δηλώσει ως υπηρεσία μετάθεσης κάποια από 
τις προαναφερθείσες θέσεις, τότε στα στελέχη αυτά 
αποστέλλεται Πίνακας που περιέχει τις προς πλήρωση 
κενές θέσεις, ώστε να δηλώσουν εκ νέου τρεις (3) από 
αυτές και να ακολουθηθεί η προβλεπόμενη από το πα¬ 
ρόν διαδικασία πλήρωσης. 

6. Οι ανωτέρω πίνακες κατά το μήνα Απρίλιο του ίδιου 
έτους εισάγονται στο Συμβούλιο Μεταθέσεων, ώστε κατά 
το μήνα Μάιο να είναι έτοιμες οι σχετικές αποφάσεις. 

7. Μετά τη διαδικασία της παρ. 5, οι θέσεις που εξακο¬ 
λουθούν να παραμένουν κενές θέσεις, λόγω μη ύπαρξης 
ενδιαφερομένων, καλύπτονται υποχρεωτικά με βάση 
τον πίνακα των μεταθέσεων, με απόφαση του Συμβου¬ 
λίου Μεταθέσεων, κατά σειρά προτεραιότητας, από τα 
στελέχη Λ.Σ. που συγκεντρώνουν τα λιγότερα μόρια, 
αρχής γενομένης από τις θέσεις των Λιμενικών Αρχών 
και υπηρεσιών της πρώτης κατηγορίας και με τη σειρά 
των κατηγοριών του άρθρου 3. 

8. Εντός του μηνάς Ιουνίου υλοποιούνται οι Αποφάσεις 
του Συμβουλίου Μεταθέσεων με την έκδοση αντίστοι¬ 
χων διαταγών Μεταθέσεων και εκτελούνται σταδιακά 
ανάλογα με το χρόνο συμπλήρωσης του ορίου παρα¬ 
μονής, σύμφωνα με το άρθρο 9 του παρόντος. 

Άρθρο 13 

Αρμόδια όργανα για τοποθετήσεις - μεταθέσεις - 
προσφυγές 

1. Για την πραγματοποίηση τοποθετήσεων, τακτικών 
ή και έκτακτων μεταθέσεων, η λήψη των σχετικών απο¬ 


φάσεων και έκδοση των αντίστοιχων διαταγών γίνεται 
ως εξής: 

α) Μεταθέσεις και τοποθετήσεις σε υπηρεσίες του 
εξωτερικού αποφασίζονται και διατάσσονται από τον 
Υπουργό Εμπορικής Ναυτιλίας, Αιγαίου και Νησιωτικής 
Πολιτικής μετά από εισήγηση του Αρχηγού. Κατά την 
αυτή διαδικασία αποφασίζονται και διατάσσονται οι 
τοποθετήσεις του άρθρου 5 παρ.2α του παρόντος. 

β) Μεταθέσεις Ανωτάτων Αξιωματικών Λ.Σ. και Πλοι¬ 
άρχων Λ.Σ. καθώς και των Προϊσταμένων Κεντρικών 
και Περιφερειακών Υπηρεσιών του ΥΕΝΑΝΠ πλην Λιμε¬ 
νικών Σταθμών, αποφασίζονται και διατάσσονται από 
τον Αρχηγό Λ.Σ. μετά από εισήγηση του αρμόδιου για 
το προσωπικό Υπαρχηγού Λ.Σ. 

γ) Τοποθετήσεις και μεταθέσεις λοιπών Ανωτέρων, 
Κατωτέρων Αξιωματικών, Ανθυπασπιστών, Υπαξιωμα- 
τικών Λ.Σ. και Λιμενοφυλάκων σε οποιαδήποτε θέση 
αποφασίζονται από το Συμβούλιο Τοποθετήσεων - Με¬ 
ταθέσεων, με την επιφύλαξη της παρ. 2 του άρθρου 
5, το οποίο συγκροτείται με απόφαση του Υπουργού 
Εμπορικής Ναυτιλίας, Αιγαίου και Νησιωτικής Πολιτικής 
η οποία δεν δημοσιεύεται στην Εφημερίδα της Κυβερ- 
νήσεως, και αποτελείται από: 

(αα) Τον εκάστοτε Υπαρχηγό ΛΣ, που εποπτεύει τον 
Κλάδο Α' Προσωπικού Λ.Σ. και Διοικητικής Μέριμνας και 
εκτελεί χρέη προέδρου μετά ψήφου. 

(ββ)Έναν Αρχιπλοίαρχο Λ.Σ. προερχόμενο από ΣΝΔ, 
μετά ψήφου, με αναπληρωτή του, του ίδιου βαθμού και 
της ίδιας κατηγορίας, Αξιωματικό. 

(γγ) Τον Διευθυντή της Διεύθυνσης Προσωπικού Λ.Σ., 
μετά ψήφου, ως εισηγητή, με αναπληρωτή τον Τμημα- 
τάρχη του αρμόδιου Τμήματος της ΔΠΛΣ. 

(δδ) Δύο Πλοιάρχους προερχομένους από ΣΝΔ μετά 
ψήφου, με αναπληρωτές τους, του ίδιου βαθμού και της 
ίδιας κατηγορίας, Αξιωματικούς. 

(εε)Έναν εκπρόσωπο της ΠΟΕΠΛΣ μετά ψήφου, με 
αναπληρωτή έτερο εκπρόσωπο της ΠΟΕΠΛΣ. 

(στστ)Έναν εκπρόσωπο της ΠΕΑΛΣ μετά ψήφου, με 
τον αναπληρωτή έτερο εκπρόσωπο της ΠΕΑΛΣ. 

Καθήκοντα Γραμματέα εκτελεί ο Τμηματάρχης του αρ¬ 
μόδιου Τμήματος της ΔΠΛΣ, άνευ ψήφου. Στην περίπτωση 
που ο ανωτέρω, συμμετέχει το Συμβούλιο Τοποθετήσεων- 
Μεταθέσεων, μετά ψήφου, αναπληρώνοντας το Διευθυντή 
της ΔΠΛΣ, τα καθήκοντα γραμματέα εκτελεί ο εισηγητής 
του αρμόδιου Τ μήματος της ΔΠΛΣ, άνευ ψήφου. 

δ) Οι διαταγές μεταθέσεων των στελεχών Λ.Σ. του 
εδαφίου (α) υπογράφονται από τον Υπουργό Εμπορι¬ 
κής Ναυτιλίας, Αιγαίου και Νησιωτικής Πολιτικής, ενώ 
οι λοιπές μεταθέσεις από τον Αρχηγό Λ.Σ. 

2. Οι αιτήσεις ακύρωσης, τροποποίησης, αναστολής 
των τοποθετήσεων και μεταθέσεων που αποφασίζει το 
Συμβούλιο του εδαφίου 1 (γ) εξετάζονται από το Συμβού¬ 
λιο Εξέτασης των Προσφυγών το οποίο συγκροτείται με 
απόφαση του Υπουργού Εμπορικής Ναυτιλίας, Αιγαίου 
και Νησιωτικής Πολιτικής, μη δημοσιευόμενης στην Εφη¬ 
μερίδα της Κυβερνήσεως και αποτελείται από: 
α) Τον Αρχηγό ΛΣ, μετά ψήφου, ως Πρόεδρο, 
β) Τ ον έτερο Υπαρχηγό που δεν μετέχει στο Συμβούλιο 
τοποθετήσεων - μεταθέσεων μετά ψήφου, με αναπληρω¬ 
τή του το Γ ενικό Επιθεωρητή Λιμενικού Σώματος. 

γ) Έναν Αρχιπλοίαρχο Λ.Σ. προερχόμενο από ΣΝΔ, 
μετά ψήφου, με αναπληρωτή του, του ίδιου βαθμού και 
της ίδιας κατηγορίας, Αξιωματικό. 

δ) Δύο Πλοιάρχους Λ.Σ. προερχόμενους από ΣΝΔ εκ 
των οποίων ο νεότερος θα εκτελεί και χρέη εισηγητή, 
μετά ψήφου, με αναπληρωτές τους, του ίδιου βαθμού 
και της ίδιας κατηγορίας, Αξιωματικούς. 

ε)Έναν εκπρόσωπο της ΠΟΕΠΑΣ, μετά ψήφου, με ανα¬ 
πληρωτή έτερο εκπρόσωπο της ΠΟΕΠΑΣ. 

στ) Έναν εκπρόσωπο της ΠΕΑΛΣ, μετά ψήφου, με ανα¬ 
πληρωτή έτερο εκπρόσωπο της ΠΕΑΛΣ. 

Καθήκοντα Γραμματέα, εκτελεί ο εισηγητής του αρ¬ 
μόδιου Τμήματος της ΔΠΛΣ, άνευ ψήφου. 

3. Κατά τη διάρκεια συνεδρίασης των ανωτέρω συμ¬ 
βουλίων, με ευθύνη του αντίστοιχου γραμματέα, είναι 
στη διάθεση όλων των μελών, οποιοδήποτε στοιχείο 
ζητηθεί από αυτά, που αφορά θέματα που εξετάζονται 
από τα Συμβούλια. 

4. Για κάθε σύσκεψη των παραπάνω Συμβουλίων τη¬ 
ρούνται πρακτικά, που υπογράφονται από όλους τους 
συμμετέχοντες και στα οποία καταγράφονται οι από¬ 
ψεις των μειοψηφούντων μελών, εφόσον τα τελευταία 
το επιθυμούν. 

Επικυρωμένο αντίγραφο κάθε πρακτικού επικολλάται 
σε ειδικά τηρούμενο για τον σκοπό αυτό βιβλίο από την 
ΔΠΛΣ, αριθμημένο και υπογεγραμμένο κατά σελίδα από 
τον Διευθυντή της. 

Απόσπασμα επικυρωμένου αντιγράφου πρακτικού 
μεταθέσεων και προσφυγών που το αφορά λαμβάνει 
κάθε στέλεχος ΑΣ, κατόπιν αίτησης του στην παραπά¬ 
νω Διεύθυνση και εντός προθεσμίας πέντε εργασίμων 
ημερών από την υποβολή του αιτήματος που δύναται 
να γίνει με τον προσφορότερο τρόπο που θα επιλέξει 
ο ενδιαφερόμενος. 

Άρθρο 14 

Προθεσμία υποβολής και εκδίκασης προσφυγών 

1. Η διαταγή μεταθέσεως κοινοποιείται στον ενδιαφερό¬ 
μενο με αποδεικτικό το οποίο υποβάλλεται άμεσα στην 
ΔΠΛΣ. Κάθε μετατιθέμενος, δικαιούται εντός ανατρεπτι¬ 
κής προθεσμίας πέντε (5) εργάσιμων ημερών που αρχίζει 
από την επόμενη της επίδοσης, να υποβάλλει ιεραρχικά 
στην ΔΠΛΣ, μια μόνο φορά, αίτηση ακύρωσης ή τροπο¬ 
ποίησης ή αναστολής της διαταχθείσας μετάθεσης. 

2. Επί των αιτημάτων αναστολής, ακύρωσης ή τροπο¬ 
ποίησης των μεταθέσεων που αποφασίζονται, σύμφωνα 
με το εδάφιο (α) και (β) της παραγράφου 1 του άρθρου 
13 αποφασίζει ο Υπουργός Εμπορικής Ναυτιλίας, Αιγαίου 
και Νησιωτικής Πολιτικής ενώ επί των αιτημάτων αναστο¬ 
λής, ακύρωσης ή τροποποίησης των τοποθετήσεων και 
μεταθέσεων που αποφασίζονται, σύμφωνα με το εδάφιο 
(γ) της παραγράφου 1 του άρθρου 13 αποφασίζει το 
Συμβούλιο Εξέτασης Προσφυγών. Οι αποφάσεις επί των 
παραπάνω αιτημάτων λαμβάνονται το αργότερο μέσα σε 
προθεσμία σαράντα (40) ημερών, από την πρωτοκόλληση 
της σχετικής αίτησης του προσφεύγοντος. 

3. Η υποβολή αίτησης έχει ανασταλτικό αποτέλεσμα, 
μέχρις ότου κοινοποιηθεί στον αιτούντα η απάντηση επί 
του αιτήματος του, με αποδεικτικό επίδοσης. 

4. Η αναστολή μετάθεσης δεν δύναται να υπερβαίνει 
τους έξι (6) μήνες από την ημερομηνία έκδοσης της 
σχετικής διαταγής αναστολής. 

Αρθρο 15 

Μεταθέσεις εξωτερικού 

Στις έδρες των Ναυτιλιακών Ακολούθων μετατίθενται 
Αξιωματικοί, Ανθυπασπιστές, Υπαξιωματικοί Λ.Σ. και Λι¬ 


μενοφύλακες, κατόπιν εκδήλωσης ενδιαφέροντος, σε 
υφισταμένες κενές οργανικές θέσεις της κατηγορίας 
τους, σύμφωνα με τον ισχύοντα Κανονισμό Κατανομής 
Προσωπικού Λ.Σ. 

Αρθρο 16 

Διαδικασία Μεταθέσεων στο εξωτερικό 

1. Τον Ιανουάριο κάθε έτους, με διαταγή εκδήλωσης 
ενδιαφέροντος καλείται το προσωπικό του Λ.Σ., το οποίο 
επιθυμεί τη μετάθεσή του στο εξωτερικό, να υποβάλει 
σχετική αίτηση για τις έδρες των Ναυτιλιακών Ακο¬ 
λούθων, στις οποίες πρόκειται να κενωθούν οργανικές 
θέσεις, λόγω συμπλήρωσης από τους υπηρετούντες σε 
αυτές του προβλεπόμενου χρόνου παραμονής. 

2. Τον Φεβρουάριο κάθε έτους καταρτίζονται από την 
Διεύθυνση Προσωπικού Λ.Σ. οι πίνακες των ενδιαφε¬ 
ρομένων 

3. Τον Απρίλιο κάθε έτους εκδίδονται οι σχετικές δι¬ 
αταγές από τον Υπουργό Εμπορικής Ναυτιλίας, Αιγαίου 
και Νησιωτικής Πολιτικής λαμβανομένων υπόψη των 
κριτηρίων των επομένων άρθρων. 

Αρθρο 17 

Μεταθέσεις στο Εξωτερικό Ανώτερων Αξιωματικών Λ.Σ. 

Ως κριτήρια μετάθεσης Ανώτερων Αξιωματικών Λι¬ 
μενικού Σώματος (ΑΣ), προερχομένων από την Σχολή 
Δόκιμων Σημαιοφόρων Λ.Σ. ή από απευθείας κατάταξη 
Τεχνικών, σε θέσεις Ναυτιλιακών Ακολούθων και άμε¬ 
σων βοηθών - αντικαταστατών αυτών, καθορίζονται 
τα εξής: 

α) Να έχουν επαρκή γνώση της Αγγλικής γλώσσας 
ή της γλώσσας της χώρας, στην οποία πρόκειται να 
μετατεθούν, που εξακριβώνεται είτε με κρατικό πιστο¬ 
ποιητικό γλωσσομάθειας που πιστοποιεί τουλάχιστον 
«Καλή γνώση της ξένης γλώσσας» (Επίπεδο Β2), σύμφω¬ 
να με τις εκάστοτε ισχύουσες διατάξεις του ν.2740/1999 
(ΦΕΚ Α' 186), είτε με τον τίτλο ΡίΓδΙ ΟοιΙίΐίοαίΘ ή τίτλο 
ανώτερου επιπέδου αναγνωρισμένου πανεπιστημίου 
για την αγγλική γλώσσα ή αντίστοιχου τίτλου για τις 
άλλες γλώσσες είτε σύμφωνα με τις ισχύουσες μέχρι 
την 22α Αυγούστου 1995 διατάξεις του ν.δ/τος 139/1969 
(ΦΕΚ Α' 57). Γ ια τους καταταγέντες στη Σχολή Δόκιμων 
Σημαιοφόρων Λ.Σ μετά την 22α Αυγούστου 1995 εφαρ¬ 
μόζεται η διάταξη της παραγράφου 1 του άρθρου 22 
του ν. 3079/2002 (ΦΕΚ Α' 311). 

β) Να έχουν κριθεί σύμφωνα με τις εκθέσεις αξιολόγη¬ 
σης τους ως «Εξαίρετοι» ή «Επαρκείς» στον κατεχόμενο 
βαθμό. 

γ) Να μην έχουν υπηρετήσει σε έδρα Ναυτιλιακού Ακο¬ 
λούθου, Μόνιμη Ελληνική Αντιπροσωπεία ή Διεθνή Οργα¬ 
νισμό ή σε Υπηρεσία των Ευρωπαϊκών Κοινοτήτων. 

δ) Να μην έχουν κριθεί δυσμενώς κατά την τελευταία 
τακτική ή έκτακτη κρίση τους, να μην τους έχει επιβλη¬ 
θεί καταστατική πειθαρχική ποινή στον βαθμό που φέ¬ 
ρουν και να μην έχουν τιμωρηθεί με συνήθη πειθαρχική 
ποινή μεγαλύτερη του δεκαήμερου περιορισμού ή της 
πενθήμερης φυλάκισης κατά τους τελευταίους δώδεκα 
μήνες πριν την μετάθεση τους. 

ε) Να μην διώκονται ποινικά για έγκλημα σε βαθμό 
κακουργήματος και να μην έχουν καταδικασθεί τελεσί¬ 
δικα σε ποινή φυλάκισης από δύο μήνες και άνω, για τα 
αδικήματα της κλοπής, της παράβασης καθήκοντος, της 
υπεξαίρεσης, της απάτης, της απιστίας, της πλαστογρα- 

φίας, της δωροδοκίας, της παράνομης οπλοφορίας ή και 
οπλοχρησίας, της παράβασης του νόμου περί Ναρκω¬ 
τικών, της ψευδορκίας, της ψευδούς καταμήνυσης, της 
συκοφαντικής δυσφήμησης, της ελευθέρωσης κρατου¬ 
μένου από πρόθεση, της εκβίασης, της ληστείας, της 
καταπίεσης, της απιστίας σχετικά με την υπηρεσία, της 
υπεξαγωγής ή νόθευσης εγγράφου, της ψευδούς βεβαί¬ 
ωσης - νόθευσης κλπ. κατά άρθρο 242 Π.Κ., εγκλημάτων 
κατά της γενετήσιας ελευθερίας και των εγκλημάτων 
οικονομικής εκμετάλλευσης της γενετήσιας ζωής καθώς 
και για αμιγώς στρατιωτικά εγκλήματα. 

Άρθρο 18 

Μεταθέσεις στο Εξωτερικό Αξιωματικών, 
Ανθυπασπιστών και Υπαξιωματικών Λ.Σ. 

Ως κριτήρια μετάθεσης Αξιωματικών, Ανθυπασπιστών 
και Υπαξιωματικών Λ.Σ., προερχομένων από την Σχο¬ 
λή Δοκίμων Υπαξιωματικών Λ.Σ., σε έδρες Ναυτιλιακών 
Ακολούθων, για γραμματειακή υποστήριξη καθορίζονται 
τα εξής: 

α) Πραγματική Υπηρεσία στο Λιμενικό Σώμα τουλά¬ 
χιστον δέκα ετών. 

β) Να έχουν επαρκή γνώση της Αγγλικής γλώσσας 
ή της γλώσσας της χώρας, στην οποία πρόκειται να 
μετατεθούν, που εξακριβώνεται είτε με κρατικό πιστο¬ 
ποιητικό γλωσσομάθειας που πιστοποιεί τουλάχιστον 
«Καλή γνώση της ξένης γλώσσας» (Επίπεδο Β2), σύμφω¬ 
να με τις εκάστοτε ισχύουσες διατάξεις του ν. 2740/1999 
(ΦΕΚ Α' 186), είτε με τον τίτλο ΡιγξΙ Ωσιΐίίίοαίθ ή τίτλο 
ανώτερου επιπέδου αναγνωρισμένου πανεπιστημίου 
για την αγγλική γλώσσα ή αντίστοιχου τίτλου για τις 
άλλες γλώσσες. 

γ) Να έχουν κριθεί σύμφωνα με τις εκθέσεις αξιολόγη¬ 
σης τους ως «Εξαίρετοι» ή «Επαρκείς» στον κατεχόμενο 
βαθμό. 

δ) Να μην έχουν υπηρετήσει σε έδρα Ναυτιλιακού Ακο¬ 
λούθου, Μόνιμη Ελληνική Αντιπροσωπεία ή Διεθνή Οργα¬ 
νισμό ή σε Υπηρεσία των Ευρωπαϊκών Κοινοτήτων. 

ε) Να μην έχουν κριθεί δυσμενώς κατά την τελευταία 
τακτική ή έκτακτη κρίση τους, να μην τους έχει επιβλη¬ 
θεί καταστατική πειθαρχική ποινή στο βαθμό που φέ¬ 
ρουν και να μην έχουν τιμωρηθεί με συνήθη πειθαρχική 
ποινή μεγαλύτερη του δεκαημέρου περιορισμού ή της 
πενθήμερης φυλάκισης κατά τους τελευταίους δώδεκα 
μήνες πριν την μετάθεσή τους. 

στ) Να μην διώκονται ποινικά για έγκλημα σε βαθμό 
κακουργήματος και να μην έχουν καταδικασθεί τελεσί¬ 
δικα σε ποινή φυλάκισης από δύο μήνες και άνω, για τα 
αδικήματα της κλοπής, της παράβασης καθήκοντος, της 
υπεξαίρεσης, της απάτης, της απιστίας, της πλαστογρα¬ 
φίας, της δωροδοκίας, της παράνομης οπλοφορίας ή και 
οπλοχρησίας, της παράβασης του νόμου περί Ναρκω¬ 
τικών, της ψευδορκίας, της ψευδούς καταμήνυσης, της 
συκοφαντικής δυσφήμησης, της ελευθέρωσης κρατου¬ 
μένου από πρόθεση, της εκβίασης, της ληστείας, της 
καταπίεσης, της απιστίας σχετικά με την υπηρεσία, της 
υπεξαγωγής ή νόθευσης εγγράφου, της ψευδούς βεβαί¬ 
ωσης - νόθευσης κλπ. κατά άρθρο 242 Π.Κ., εγκλημάτων 
κατά της γενετήσιας ελευθερίας και των εγκλημάτων 
οικονομικής εκμετάλλευσης της γενετήσιας ζωής καθώς 
και για αμιγώς στρατιωτικά εγκλήματα. 


Αρθρο 19 

Μεταθέσεις στο Εξωτερικό Λιμενοφυλάκων 

Ως κριτήρια μετάθεσης Υπαξιωματικών Λ.Σ. και Λιμενο¬ 
φυλάκων, προερχομένων από την Σχολή Λιμενοφυλάκων 
σε έδρες Ναυτιλιακών Ακολούθων, για γραμματειακή 
υποστήριξη καθορίζονται τα εξής: 

α) Πραγματική Υπηρεσία στο Λιμενικό Σώμα τουλά¬ 
χιστον εννέα ετών 

β) Να έχουν επαρκή γνώση της Αγγλικής γλώσσας 
ή της γλώσσας της χώρας, στην οποία πρόκειται να 
μετατεθούν, που εξακριβώνεται είτε με κρατικό πιστο¬ 
ποιητικό γλωσσομάθειας που πιστοποιεί τουλάχιστον 
«Καλή γνώση της ξένης γλώσσας» (Επίπεδο Β2), σύμφω¬ 
να με τις εκάστοτε ισχύουσες διατάξεις του ν.2740/1999 
(ΦΕΚ Α' 186), είτε με τον τίτλο ΡίΓδΙ ΟοιΙίΐίοαίΘ ή τίτλο 
ανώτερου επιπέδου αναγνωρισμένου πανεπιστημίου 
για την αγγλική γλώσσα ή αντίστοιχου τίτλου για τις 
άλλες γλώσσες. 

γ) Να έχουν κριθεί σύμφωνα με τις εκθέσεις αξιολόγη¬ 
σης τους ως «Εξαίρετοι» ή «Επαρκείς» στον κατεχόμενο 
βαθμό. 

δ) Να μην έχουν υπηρετήσει σε έδρα Ναυτιλιακού Ακο¬ 
λούθου, Μόνιμη Ελληνική Αντιπροσωπεία ή Διεθνή Οργα¬ 
νισμό ή σε Υπηρεσία των Ευρωπαϊκών Κοινοτήτων. 

ε) Να μην έχουν κριθεί δυσμενώς κατά την τελευταία 
τακτική ή έκτακτη κρίση τους, να μην τους έχει επιβλη¬ 
θεί καταστατική πειθαρχική ποινή στο βαθμό που φέ¬ 
ρουν και να μην έχουν τιμωρηθεί με συνήθη πειθαρχική 
ποινή μεγαλύτερη του δεκαημέρου περιορισμού ή της 
πενθήμερης φυλάκισης κατά τους τελευταίους δώδεκα 
μήνες πριν τη μετάθεσή τους. 

στ) Να μην διώκονται ποινικά για έγκλημα σε βαθμό 
κακουργήματος και να μην έχουν καταδικασθεί τελεσί¬ 
δικα σε ποινή φυλάκισης από δύο μήνες και άνω, για τα 
αδικήματα της κλοπής, της παράβασης καθήκοντος, της 
υπεξαίρεσης, της απάτης, της απιστίας, της πλαστογρα¬ 
φίας, της δωροδοκίας, της παράνομης οπλοφορίας ή και 
οπλοχρησίας, της παράβασης του νόμου περί Ναρκω¬ 
τικών, της ψευδορκίας, της ψευδούς καταμήνυσης, της 
συκοφαντικής δυσφήμησης, της ελευθέρωσης κρατου¬ 
μένου από πρόθεση, της εκβίασης, της ληστείας, της 
καταπίεσης, της απιστίας σχετικά με την υπηρεσία, της 
υπεξαγωγής ή νόθευσης εγγράφου, της ψευδούς βεβαί¬ 
ωσης - νόθευσης κ.λ.π. κατά άρθρο 242 Π.Κ., εγκλημάτων 
κατά της γενετήσιας ελευθερίας και των εγκλημάτων 
οικονομικής εκμετάλλευσης της γενετήσιας ζωής καθώς 
και για αμιγώς στρατιωτικά εγκλήματα. 

ΚΕΦΑΛΑΙΟ Δ' 

ΑΠΟΣΠΑΣΕΙΣ 

Αρθρο 20 
Αποσπάσεις 

1. «Απόσπαση» είναι η προσωρινή απομάκρυνση στε¬ 
λέχους του Λ.Σ. από την υπηρεσία στην οποία ανήκει 
οργανικά και η προσάρτησή του σε άλλη υπηρεσία. Πλην 
των αποσπάσεων μεμονωμένων στελεχών, δύνανται να 
γίνουν και αποσπάσεις ομάδας στελεχών ή οργανικών 
τμημάτων μιας μονάδας. 

2. Αποσπάσεις του προσωπικού του Λ.Σ. γίνονται στις 
ακόλουθες μόνο περιπτώσεις: 

α) Για σοβαρούς λόγους υγείας του στελέχους του Λ.Σ. 
ή μέλους της οικογένειας του, μετά από αίτηση του και 

υποβολή σχετικής βεβαίωσης Κρατικού Νοσοκομείου. Οι 
σοβαροί λόγοι υγείας δύναται να αφορούν και τους γονείς 
του ίδιου ή της συζύγου του. Στην περίπτωση αυτή προ¬ 
σκομίζονται έγγραφα στοιχεία, από τα οποία να προκύπτει 
ότι δεν είναι δυνατή η φροντίδα των ασθενών από άλλα 
μέλη οικογένειας τους. Παράταση ή ανανέωση απόσπασης 
της περίπτωσης αυτής για διάστημα πέραν του τριμήνου 
επιτρέπεται μόνο με την συναίνεση των ιδίων των αποσπα¬ 
σμένων και μέχρι χρονικού διαστήματος δέκα (10) μηνών. 

β) Σε Διεθνείς Οργανισμούς, στις Υπηρεσίες των Ευ¬ 
ρωπαϊκών Κοινοτήτων, καθώς και στην Μόνιμη Ελληνική 
Αντιπροσωπεία (ΜΕΑ) στην Ευρωπαϊκή Ένωση ή σε ΜΕΑ 
άλλου Διεθνούς Οργανισμού για απασχόληση με θέματα 
αρμοδιότητος ΥΕΝΑΝΠ, σύμφωνα με την νομοθεσία του 
Υπουργείου Εμπορικής Ναυτιλίας, Αιγαίου και Νησιω¬ 
τικής Πολιτικής και του Υπουργείου Εξωτερικών, για 
δύο έτη. Στην περίπτωση αυτή μπορεί να παραταθεί η 
απόσπαση, μέχρι ένα (1) έτος κατ’ ανώτατο όριο, εάν 
τούτο επιβάλλεται από υπηρεσιακούς λόγους. 

γ) Για μετεκπαίδευση στο εσωτερικό ή το εξωτερικό 
μέχρι έξι (6) μήνες. 

δ) Γ ια έκτακτη ενίσχυση της οργανικής δύναμης μιας 
υπηρεσίας, με απόφαση επαρκώς αιτιολογημένη. Στην 
περίπτωση αυτή η απόσπαση του προσωπικού Λ.Σ. γίνε¬ 
ται για χρονικό διάστημα έξι (6) μηνών, μετά την πάροδο 
του οποίου ο αποσπασθείς επιστρέφει αυτοδίκαια στην 
υπηρεσία του. 

3. Οι αποσπάσεις αποφασίζονται ή διατάσσονται για 
μεν τις περιπτώσεις του εδαφίου (β) της προηγούμενης 
παραγράφου από τον Υπουργό Εμπορικής Ναυτιλίας, 
Αιγαίου και Νησιωτικής Πολιτικής, ύστερα από εισή¬ 
γηση του Αρχηγού Λ.Σ., για δε τις λοιπές περιπτώσεις 
ανεξαρτήτως βαθμού, από τον Αρχηγό Λ.Σ., μετά από 
αιτιολογημένη εισήγηση της υπηρεσίας. 

4. Δεν πραγματοποιείται απόσπαση του ιδίου στελέ¬ 
χους Λ.Σ. για δεύτερη φορά εντός του ιδίου έτους, αν 
δεν το επιθυμεί το στέλεχος. 

5. Οι αποσπώμενοι στο εσωτερικό για διάστημα άνω 
των 15 ημερών λαμβάνουν τα μόρια της υπηρεσίας στην 
οποία αποσπώνται. 

ΚΕΦΑΛΑΙΟ Ε' 

ΜΕΤΑΚΙΝΗΣΕΙΣ-ΜΕΤΑΣΤΑΘΜΕΥΣΗ - ΔΙΑΘΕΣΗ - 
ΜΕΤΑΚΙΝΗΣΗ ΓΙΑ ΕΚΤΕΛΕΣΗ ΥΠΗΡΕΣΙΑΣ 

Αρθρο 21 
Μετακινήσεις 

1. Οι προσωρινές μετακινήσεις γίνονται για κάλυψη 
υπηρεσιακών αναγκών. 

2. Οι μετακινήσεις, όταν εκτελούνται αυθημερόν εντός 
της περιοχής δικαιοδοσίας της υπηρεσίας, στην οποία 
ανήκουν οι μετακινούμενοι, εφόσον δεν δημιουργούν 
δικαίωμα λήψης οδοιπορικών εξόδων, διατάσσονται από 
τον Προϊστάμενο αυτής. Μετακινήσεις εκτός έδρας, δι¬ 
άρκειας μέχρι τριών ημερών, με δικαίωμα λήψης οδοι¬ 
πορικών διατάσσονται από τον Διοικητή της οικείας 
Περιφερειακής Διοίκησης Λιμενικού Σώματος εντός της 
περιοχής δικαιοδοσίας του. Σε κάθε άλλη περίπτωση, οι 
μετακινήσεις διατάσσονται από τον Αρχηγό του ΑΣ. 

Άρθρο 22 
Μεταστάθμευση 

1. «Μεταστάθμευση» είναι η μετακίνηση μιας ολόκλη¬ 
ρης μονάδας από τον τόπο της έδρας της σε άλλο τόπο 


για εκτέλεση υπηρεσίας. Κατά τη μεταστάθμευση, η 
μονάδα που μετακινείται δύναται είτε να προσαρτάται 
σε άλλη μονάδα, είτε να συνεχίζει να ανήκει οργανικά 
στην μονάδα από την οποία προέρχεται, είτε να συ¬ 
γκροτεί ανεξάρτητη μονάδα. 

2. Οι μετασταθμεύσεις αποφασίζονται και διατάσσο- 
νται από τον Αρχηγό Λ.Σ. 

Αρθρο 23 

Διάθεση 

1. «Διάθεση» στελέχους Λ.Σ. είναι η προσωρινή απο¬ 
μάκρυνση αυτού από τη δύναμη της υπηρεσίας στην 
οποία οργανικά ανήκει και η προσάρτησή του σε άλλη 
υπηρεσία δια καθορισμένο μικρό χρονικό διάστημα και 
δια συγκεκριμένο έργο ή στα πλαίσια ικανοποιήσεως 
άλλων διοικητικών αναγκών. Ο διατιθέμενος εξακολου¬ 
θεί να ανήκει οργανικά και διοικητικά στην μονάδα από 
την οποία διατέθηκε. 

2. Οι Διαθέσεις αποφασίζονται και διατάσσονται από 
τον Αρχηγό Λ.Σ. 

Αρθρο 24 

Μετακίνηση για εκτέλεση υπηρεσίας 

1. Μετακίνηση για εκτέλεση υπηρεσίας είναι η με¬ 
τακίνηση στελεχών του Λ.Σ. από την πόλη ή το χωριό 
στο οποίο υπηρετούν, σε άλλη μονάδα, ευρισκόμενη σε 
απόσταση μεγαλύτερη των δέκα πέντε (15) χιλιομέτρων 
και μη συνδεόμενη με αστική συγκοινωνία με τη μονά¬ 
δα προέλευσής τους. Δεν συνιστούν μετακινήσεις για 
εκτέλεση υπηρεσίας, υπό την έννοια του άρθρου αυτού, 
οι μετακινήσεις εντός της περιοχής τέως Διοικήσεως 
Πρωτευούσης και εντός της περιοχής Θεσσαλονίκης. 

2. Για τη μετακίνηση του παρόντος άρθρου απαιτείται 
σχετική διαταγή της αρμόδιας προϊστάμενης αρχής, για 
την ικανοποίηση συγκεκριμένης υπηρεσιακής ανάγκης. 
Στη διαταγή αυτή, καθώς και στο ειδικό έντυπο του 
φύλλου πορείας, καθορίζονται οι όροι της μετακίνησης 
και όλες οι αναγκαίες λεπτομέρειες. 

3. Μετακινήσεις για εκτέλεση υπηρεσίας διατάσσο- 
νται ιδίως: 

α) Γ ια τη λήψη μέτρων ασφάλειας και τάξης στα οποία 
περιλαμβάνονται και τα μέτρα καταστολής εγκληματι¬ 
κών πράξεων, τη συγκρότηση ειδικής ομάδας επιχει¬ 
ρήσεων ή έρευνας ή δίωξης εγκλημάτων, την παροχή 
βοήθειας, την εφαρμογή σχεδίων για έκτακτες ανάγκες 
(σεισμοί, πλημμύρες, πυρκαγιές, επιδημίες, ασθένειες, 
ναυάγια, ρυπάνσεις κ.λπ.). 

β) Για την παραπομπή σε υγειονομικές και λοιπές 
επιτροπές, για ιατρικές εξετάσεις, για μετάβαση σε νο¬ 
σοκομεία, για την ανάκληση από κανονική ή αναρρωτική 
άδεια. Στην περίπτωση αυτή, ως ημέρες κίνησης θεω¬ 
ρούνται μόνο οι ημέρες του ταξιδιού. 

γ) για επισκευές-εγκαταστάσεις ηλεκτρονικού, ηλε- 
κτρολογικού και μηχανολογικού εξοπλισμού κτιρίων και 
μέσων του Λ.Σ., πλωτών σκαφών και αεροσκαφών του 
Λ.Σ., για την αποστολή προς εκτέλεση καθήκοντος των 
Επιθεωρητών Λ.Σ., των Αξιωματικών ασφαλείας και πλη¬ 
ροφοριών, των ανακριτικών υπαλλήλων, του προσωπι¬ 
κού του Γ ραφείου Εσωτερικών Υποθέσεων, των ειδικών 
δυνάμεων (ΜΥΑ, ΚΕΑ, πυροτεχνουργών κ.λπ.). 

δ) για εμφάνιση κατηγορουμένων και μαρτύρων ενώ¬ 
πιον οποιουδήποτε Δικαστηρίου ή Ανακριτικής Αρχής 
ή Ανακριτικού Συμβουλίου. 

ε) για την αναπλήρωση κωλυόμενου (λόγω άδειας, 
ασθένειας κ,λ.π.) προσωπικού υπηρεσίας καθώς και για 
αντιμετώπιση αναγκών άλλης υπηρεσίας. 

4. Τα όρια των ημερών εκτός έδρας (με αποζημίωση) 
για τις μετακινήσεις του προσωπικού Λ.Σ. προβλέπονται 
στις εκάστοτε ισχύουσες διατάξεις περί οδοιπορικών 
εξόδων. Σε εξαιρετικές περιπτώσεις επιτρέπεται η έγκρι¬ 
ση ημερών εκτός έδρας επιπλέον των καθοριζομένων, 
κατόπιν ειδικών διαταγών του Αρχηγού Λ.Σ. 

ΚΕΦΑΛΑΙΟ ΣΤ' 

ΕΚΤΕΛΕΣΗ 

Αρθρο 25 
Φύλλο πορείας 

1. Το προσωπικό του Λ.Σ. σε κάθε περίπτωση τοπο¬ 
θέτησης, μετάθεσης, απόσπασης ή μετακίνησης εφο¬ 
διάζεται από την υπηρεσία του με φύλλο πορείας, στο 
οποίο αναγράφονται τα στοιχεία της σχετικής διαταγής, 
σκοπός και χρόνος τοποθέτησης, μετάθεσης, απόσπα¬ 
σης ή μετακίνησης, ο τόπος ή υπηρεσία μετάβασης και 
άλλα υπηρεσιακά στοιχεία, σύμφωνα με τον εκάστοτε 
εγκεκριμένο τύπο του φύλλου πορείας. 

2. Στο φύλλο πορείας των μετατιθεμένων, αναγράφο¬ 
νται επίσης τα ονοματεπώνυμα των μελών οικογένει¬ 
ας που τους ακολουθούν και για τα οποία δικαιούνται 
οδοιπορικά ή άλλα έξοδα σύμφωνα με τις ισχύουσες 
διατάξεις. 

3. Τα φύλλα πορείας του μετατιθέμενου, αποσπώμε- 
νου ή μετακινούμενου προσωπικού θεωρούνται για την 
αναχώρηση και την άφιξη ή επάνοδο, από την αρμόδια 
υπηρεσία του τόπου αναχώρησης και του τόπου με¬ 
τάβασης. 

4. Δεν απαιτείται θεώρηση φύλλου πορείας όταν το 
προσωπικό του Λ.Σ. μετακινείται αυθημερόν για εκτέ¬ 
λεση υπηρεσίας ή μεταβαίνει στο εξωτερικό όπου δεν 
υπάρχει έδρα Ναυτιλιακού Ακολούθου. 

5. Οι μετατιθέμενοι σε Υπηρεσία του εσωτερικού ή 
εξωτερικού, διαγράφονται από την παλαιό τους υπηρε¬ 
σία την ημερομηνία παρουσίασης στη νέα και εγγράφο- 
νται σ’ αυτήν την ημερομηνία παρουσίασής τους. 

6. Για την αναχώρηση ή παρουσίαση των μετατιθέ¬ 
μενων, οι ενδιαφερόμενος υπηρεσίες ενημερώνονται 
εγγράφως, σύμφωνα με τις ισχύουσες διατάξεις. 

Άρθρο 26 

Χρόνοι - Προθεσμίες 

1. Κάθε μετατιθέμενος από μία υπηρεσία οφείλει προ¬ 
ηγουμένως να έχει παραδώσει με κάθε λεπτομέρεια 
τα καθήκοντα του στον αντικαταστάτη του, να έχει 
υπογράψει όλα τα πρωτόκολλα παραδόσεως - παρα¬ 
λαβής, ως και κάθε έγγραφο που απαιτεί κύρωση με 
την υπογραφή του. 

2. Οι Αξιωματικοί, Ανθυπασπιστές, Υπαξιωματικοί Λ.Σ., 
και Λιμενοφύλακες, που μετακινούνται με φύλλο πο¬ 
ρείας, είναι υποχρεωμένοι να αναχωρήσουν για τον 
προορισμό τους στο καθοριζόμενο χρονικό διάστημα 
και να παρουσιασθούν στην νέα τους υπηρεσία επίσης 
εντός καθορισμένου χρονικού διαστήματος. Το συνολικό 
διάστημα μετακινήσεως καθορίζεται με σχετική πάγια 
διαταγή και αναλόγως των περιπτώσεων. 


3. Εάν για οποιονδήποτε σοβαρό λόγο, όπως έλλειψη 
συγκοινωνιακών μέσων ή ασθένεια του μετακινουμένου 
με φύλλο πορείας, καθίσταται αδύνατη η αναχώρηση ή 
η παρουσίαση του στελέχους στον τόπο προορισμού, 
για χρονικό διάστημα που υπερβαίνει τις καθοριζόμενες 
στη σχετική διαταγή προθεσμίες, το στέλεχος υποχρε- 
ούται να φροντίσει για την ειδική θεώρηση του φύλλου 
πορείας του, ενόψει του συγκεκριμένου γεγονότος, και 
να ενημερώσει σχετικά την Υπηρεσία του. 

4. Μεταθέσεις δεν διατάσσονται ή αναστέλλονται, 
στην περίπτωση δε που εκδοθεί φύλλο πορείας, ο με¬ 
τατιθέμενος δεν υποχρεούται στην παραλαβή του στις 
εξής περιπτώσεις: 

α) Από της προκηρύξεως Γενικών Εκλογών ή δημο¬ 
ψηφίσματος και μέχρι την πέμπτη ημέρα από την ημε¬ 
ρομηνία διεξαγωγής της ψηφοφορίας, εκτός αν διαφο¬ 
ρετικά ορίζεται από την εκάστοτε ισχύουσα εκλογική 
νομοθεσία. 

β) Από την 20η Δεκεμβρίου μέχρι την 10η Ιανουάριου 
και από την Κυριακή των Βάίων μέχρι την Κυριακή του 
Θωμά, εκτός αν οι ενδιαφερόμενοι με αίτηση τους επι¬ 
καλούμενοι σοβαρούς προσωπικούς ή οικογενειακούς 
λόγους επιθυμούν άμεσα την εκτέλεση της εκκρεμού- 
σας μετάθεσης. 

Αρθρο 27 

Δαπάνες 

1. Οι τοποθετήσεις, μεταθέσεις, αποσπάσεις και λοιπές 
μετακινήσεις προσωπικού Λ.Σ. πραγματοποιούνται με 
δαπάνες του Δημοσίου. 

2. Οδοιπορικά έξοδα δεν καταβάλλονται στην περί¬ 
πτωση που στέλεχος Λ.Σ. μετατεθεί, μετά από αίτησή 
του, πριν από τη συμπλήρωση δύο (2) τουλάχιστον ετών 
παραμονής στην Υπηρεσία στην οποία υπηρετεί, εκτός 
εάν η αίτηση υποβάλλεται για λόγους υγείας του ιδίου, 
της συζύγου ή των τέκνων του, που αποδεικνύονται 
προσηκόντως. 

Αρθρο 28 

Καταργούμενες Διατάξεις 

Από την έναρξη ισχύος του παρόντος καταργούνται 
οι διατάξεις του π.δ. 222/2005 «Μεταθέσεις - Αποσπά¬ 
σεις Στρατιωτικού Προσωπικού Λιμενικού Σώματος» (Α' 
267). 

Αρθρο 29 

Η ισχύς του παρόντος αρχίζει από τη δημοσίευσή του 
στην Εφημερίδα της Κυβερνήσεως. 

Στον Υπουργό Εμπορικής Ναυτιλίας, Αιγαίου και Νη¬ 
σιωτικής Πολιτικής αναθέτουμε τη δημοσίευση του πα¬ 
ρόντος διατάγματος. 

Αθήνα, 20 Μαρτίου 2009 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

